Моуриньо энди «ўзгача» эмасми? Европада футбол ҳафтаси якунлари\n17:10 / 07.11.2017\n«Трибуна» Европа футболи уик-эндини сарҳисоб қилади.\nМоуриньонинг навбатдаги мағлубияти, «Ювентус»нинг ҳасадгўй раҳбарияти ва «Реал» кийим алмаштириш хонасидаги муҳим – ҳафта ўйинларининг асосий воқеалари.\nМоуриньонинг футболи жонга тегди\nЖозе Моуриньо мавсумда иккинчи марта тўғридан-тўғри рақибникига сафар қилди. Иккинчи сафар ҳам қуруқ қайтди. «Энфилд»да португалиялик мутахссис бир очко олганди – бу ҳозирги вазиятда яхши баҳоланганди. Аммо жамоа гол ура олмаганди ҳам. «Стэмфорд Бриж»да якшанба куни «Челси»га қарши ўйинда ҳам гол бўлмади. Энди «Юнайтед» мавсум стартини қандай зўр бошлагани унутилди. Моуриньо мавсум стартидаги 7 турда йирик ҳисобларда мағлуб этган жамоалар қайси жамоалар бўлганини кузатамиз.\n1-тур. «МЮ» 4:0 «Вест Ҳэм» (11 турдан кейин 18-ўрин)\n2-тур. «Суонси» (19-ўрин) 0:4 «МЮ»\n3-тур. «МЮ» 2:0 «Лестер» (12-ўрин)\n4-тур. «Сток Сити» (14-ўрин) 2:2 «МЮ»\n5-тур. «МЮ» 4:0 «Эвертон» (15-ўрин)\n6-тур. «Саутҳемптон» (13-ўрин) 0:1 «МЮ»\n7-тур. «МЮ» 4:0 «Кристалл Пэлас» (20-ўрин)\nАутсайдерларнинг додини бериш билангина чемпионлик пойгасида қатнашиб бўлмайди. Кучли жамоаларга қарши ўйин учун яхшироқ тактика ўйлаб топиш вақти келган. Моуриньо жамоаси ижросидаги футбол – Европа футболида классика, яъни эскирган. Жозенинг барча ўйинларга бир хилда ёндашуви катта ўйинларда панд бериб қўймоқда. Ҳатто «Тоттенҳэм»га қарши кечган ва ғалаба билан якунланган ўйинда ҳам манкунианликлар нима қилишни билмай қолишганди. Бу нафақат Жозенинг услуби шундай эканини, балки, у ўз жамоасининг ҳужумдаги салоҳиятига ишонмаётганини ҳам англатади.\nЖозе – Пеп Гвардиола қарама-қаршилиги. «Ливерпуль» ва «Арсенал» биргаликда «Сити»дан 8та гол ўтказди. АПЛда Пеп жамоасининг ҳужумларига дош бера олиши мумкин бўлган 3 жамоа қолмоқда – «Челси», «Тоттенҳэм» ва «МЮ». «Арсенал» якшанба кунги тўқнашувда ютқазиб, сафдан чиқди. Венгер фақат ҳакамлардан шикоят қилиш билан банд. Француз мутахассис жамоаси ҳакамлар хатолари туфайли ютқазганини айтмоқда, лекин ҳакамлар хато қилмаганида ҳам «канонирлар» рақибдан кучсиз эди.\n«Ювентус» бош директори Жузеппе Маротта туринликларнинг «Беневенто»га қарши ғалабали ўйинидан кейин «кекса синьоралар»нинг скудетто учун курашдаги асосий рақиби номини айтди. Унинг фикрича, жамоага чемпионлик йўлидаги асосий муаммо айни вақтда турнир жадвалида пешқадамлик қилаётган, жуда кучли ўйин намойиш этаётган «Наполи»дан эмас, балки «Интер»дан келади. Кўринишидан, Туриндагиларни узоқ вақтлик яккаҳукмронликдан кейин Апеннинда «Юве»ни тахтдан ағдариши мумкин бўлган жамоа пайдо бўлгани жаҳллантирмоқда. Неаполдаги учинчи мавсумида Маурицио Сарри асосий муаммони ҳал қилди – жамоа ҳимояда ҳам яхши ҳаракатлана бошлади. 12 турдан кейин «Наполи» «Ювентус»дан камроқ гол ўтказган. Ишониш қийин статистика. Қолаверса, Аллегри жамоасидан фарқли равишда неаполликлар жамоаси барча асосий рақиблар билан ўйнаб чиқди – сафарда «Лацио» (4:1) ва «Рома» (1:0) билан, уйда «Интер» (0:0). Амалдаги чемпион эса бу жамоалардан фақат «Лацио»га қарши ўйин ўтказди ва ютқазди (1:2).\nМадриднинг «Реал» клуби «Лас-Пальмас» дарвозабонини 3 марта ранжитди (ҳа, Криштиану Роналду яна гол ура олмади) ва учинчи ўринга кўтарилди. Ўйиндан кейин Мадрид жамоаси футболчилари барча бир-бирини қўллашини, жамоадаги муҳит ажойиб эканини айтди. Масалан, Каземиро Роналду ва Бензема бир бўлиб «Реал Сосьедад»нинг марказий ҳимоячиси Элустондодан кўп гол ура олишмагани уни ташвишлантирмаслигини айтди. Марсело эса фалсафий ёндашиб, Бенземанинг хато кетган зарбалари ва трибунадан ҳуштакбозликлар – футболнинг бир қисми эканини эслатди. У бунга нормал муносабатда. Серхио Рамос эса мухлисларга хитоб қилиб, Асенсиони тинч қўйишни, унга санъаткорона ўйин намойиш этишида халал бермасликни сўради. Қийин дамларда жамоа бирдамлик кўрсатмоқда, ички муҳит яхши. Демак муаммо фақат Зиданнинг тактик хатоларида ва буни тузатиш мумкин.\nКриштиану Роналду Ювентус Жозе Моуриньо


«Ўзбекинвест» - суғурта бозорида 20 йил | O‘zbekinvest\n- Компаниянинг суғурта бозорида 20 йиллик фаолияти якунлари ва ривожланиш истиқбол режалари билан таништириш.\n-«Ўзбекинвест» ЭИМСКнинг ишончли суғурта компанияси сифатида имиджи ва эътиборини жамоага яқиндан таништириш.\nМатбуот анжуманида ОАВ вакиллари, «Мингинчи мижоз» маркетинг акцияси ва «Суғурта тўғрисида биз нима биламиз?» танлов ғолибдари, «Ўзбекинвест» ЭИМСКси раҳбарияти ва ходимлари, «Ўзбекинвест Хаёт» СК ва «Ўзбекинвест Ассистанс» СА қатнашдилар.\n«Ўзбекинвест» ЭИМСК Бош директори ўринбосори Ж. Ризаев Компаниянинг суғурта бозоридаги 20 йиллик фаолияти натижасидаги қулга киритган ютуқлари ва келажакдаги ривожланиш режа ва истиқболларига бағишланган маъруза матни билан сўзга чиқди.\nХусусан, шу кунларда «Ўзбекинвест» компанияси ўзининг 20 йиллигини нишонлаш арафасида. Бу муддат мамлакат иқтисодиёти ва республика суғурта бозорининг ривожланиш жараёнида етарли нуфузга эгадир. Бизнинг 20 йиллик фаолиятимиз, шак-шубҳасиз, биз учун турғун ривожланиш босқичлари, молиявий имкониятларнинг мустаҳкамланиши ва кенг алоқалар фаоллигини ошириш билан боғлиқ бўлганлигини таъкидлаб ўтди.\nБугунги кунда «Ўзбекинвест» компанияси республиканинг суғурта бозорида етакчи ва кенг тармоқли суғурта компаниясидир. Компания мамлакатимиз суғурта бозорининг қайта суғурта хизматларини ривожлантириш ташаббускори ҳисобланади, компания томонидан ҳалқаро бозорда узоқ муддатли алоқалар ўрнатилиб, республикамиз суғурта соҳасига оид кўплаб қонун-хужжатлар базасини ишлаб чиқишда фаол иштирок этиб келмоқда.\n«Ўзбекинвест» компанияси жаҳон тажрибаси асососида қўлланилиб келинаетган 100 дан ортиқ суғурта маҳсулотларига эга. Компания ҳудудий тармоғи 14 та ҳудудий филиал ва 100 дан ортиқ шаҳар ва туман бўлинмаларини ўз ичига олиб, улар республиканинг барча вилоятларида, шу жумладан етиб бориш қийин бўлган узоқ қишлоқ жойларида суғурта хизматларини кўрсатадилар.\nКомпания ўз фоалиятининг бутун даври мобайнида мамлакатимиз суғурта компаниялари орасида доимий етакчи ўринлар эгаллаб, катта ютуқларни қўлга киритиб, охирги 5 йил оралиғида ўз фаолиятининг деярли ҳамма кўрсаткичлари бўйича тартибли ўсиш суръатларининг гувоҳи бўлишимиз мумкин. Шундай қилиб, 2009 – 2013 йиллар мобайнида йиғилган суғурта мукофоти ҳажмининг ўсиши 135% ни, қабул қилинган суғурта мажбуриятларининг ўсиши эса 142% ни ташкил этди.\nМижозларнинг ишончини оқлаш, албатта суғурта тўловларини ўз вақтида амалга ошириш билан ифодаланади. 2009 йилдан то бугунги кунга қадар, компания томонидан тўланган суғурта тўловлари деярли 5 маротаба ошди.\nҚабул қилинаётган мажбуриятлар бўйича молиявий барқарорликни таъминлаш мақсадида Компаниянинг активлари тегишли суръатлар билан ошиб бормоқда. Шундай қилиб 2013 йил якунларига кўра компаниянинг активлари ҳажмининг 2012 йилга нисбатан ўсиши 132% ни ташкил этди. Инвестицияларнинг охирги 5 йил мобайнида 315% га ўсиши компания молиявий барқарорликка эга эканини тасдиқлайди.\nКомпаниянинг молиявий барқарорлиги ва ишончлилиги «Moody’s Investors Service Ltd» халқаро рейтинг агентлиги томонидан берилган «Барқарор» прогнози билан B1 суғурталовчининг молиявий барқарорлиги халқаро рейтинги ва «SAIPRO» рейтинг компанияси томонидан берилган «Энг юқори молиявий ишончлилик» «UzA++» (миллий шкала бўйича энг юқори баҳо) миллий ишончлилик рейтинги билан тасдиқланган.\nКомпаниянинг асосий вазифаларидан бири – бу кичик бизнес ва ҳусусий тадбиркорлик субъектларига суғурта хизматларини кўрсатиш. «Ўзбекинвест» кичик бизнесни суғурталаш бўйича айтарли катта тажрибага эга бўлиб, кичик бизнес субъектларига тадбиркорлик фаолиятининг ҳар бир аниқ босқичида суғурта ҳимояси билан таъминлайди. Шундай қилиб, охирги 5 йил мобайнида йиғилган суғурта мукофотлари бўйича ўртача ўсиш 138%, имзоланган суғурта шартномалари бўйича 145% ташкил қилди.\nЯна таъкидлаб ўтаманки, компаниянинг энг муҳим бойлиги – бу компаниянинг ўз олдига қўйган мақсадларини ҳаётга тадбиқ этувчи қобилиятли ва малакали ходимларидир. Ўз Ўкув Маркази ёки турли ҳил тренинг ва стажировкалар асосида ходимларнинг малакасини ошириш учун кенг имкониятлар яратилган. Компания ходимлари республиканинг етакчи ўқув муассасаларида таълим олиш имкониятига эгадирлар. Шундай қилиб, охирги 10 йил вақт мобайнида 2200 дан ортиқ ходим турли ўқув курсларида малака ошириб, улардан 180 киши хорижий давлатларда малакасини оширди. Ходимлардан 18 нафари Ўзбекистон Республикаси Президенти қошидаги Давлат ва жамият қурилиш академиясида, 53 нафари Банк-молия академиясида, 17 нафари бошқа олий уқув юртларида таълим олишган.\nЎзининг маърузаси давомида, Жамшид Хамидуллаевич Ризаев, мамлакатимиз хукуматининг кўп сонли қўллаб-қувватлашисиз ва мижозларнинг ишонч ва кўмакларисиз бундай натижаларга эришиш иложи йуқлигини алоҳида айтиб ўтди.\nЎзбекистон Республикаси Президенти томонидан 2014 йилга белгиланган иқтисодий дастурни амалга оширишнинг энг муҳим устувор йўналишлари режалари доирасида, «Ўзбекинвест» компанияси қуйидаги устувор стратегик йўналишлари бўйича ўз ишини давом эттиради:\n- географик жиҳатдан республика минтақаларида ўз иштирокини кенгайтириш ва 25 та янги суғурта бўлимларини очиб, республиканинг барча вилоятларида, шу жумладан етиб бориш қийин бўлган узоқ қишлоқ жойларида суғурта хизматларини кўрсатиш;\n-республикамиз иқтисодиётини ривожланиши ҳамда аҳолини, юридик шахсларни, КБваХТ субъктларининг эҳтиёжларини ҳисобга олган ҳолда янги замонавий суғурта маҳсулотлар ва универсал суғурта дастурларни ишлаб чикиш;\n-кичик бизнес ва ҳусусий тадбиркорлик ҳамда жисмоний шахсларга тақдим этилаётган суғурта хизматлари ҳажмини кенгайтириш;\n- компаниянинг экспорт шартномаларини суғуртасини ривожлантириш билан боғлиқ бўлган аниқ масалаларда компаниянинг ролини кучайтириш ва бошқалар.\nБўлиб ўтган матбуот анжумани доирасида, «Ўзбекинвест» компанияси томонидан аҳоли орасида 1 февралдан то 1 апрелга қадар ўтказилган «Мингинчи мижоз» маркетинг акцияси якунлари эълон қилинди. Қуйидаги ғолиблар аникланди:\nЮзинчи мижоз – Юлдашева Феруза Турдали Қизи, Наманган вилоятида истиқомат қилади\nБешюзинчи мижоз – Абдумаликов Нуриддинхўжа Абдурахимович, Тошкент шаҳрида истиқомат қилади\nМингинчи мижоз – Олимов Илхом Аскарович, Қашкадарё вилоятида истиқомат қилади\nСуғурта соҳаси ва аҳолининг суғурта маданиятини ошириш мақсадида «Ўзбекинвест» компанияси ва «БВВ» газетаси муҳарририяти ҳамкорлигида 2 ой мобайнида ўтказилган «Суғурта тўғрисида биз нима биламиз?» танлови якунлари ҳам эълон қилинди. Қуйидаги ғолиблар аниқланди:\n- 1 ўрин – Гулямова Малика Джахангировна\n- 2 ўрин – Иноятова Сохиба Фазиловна\n- 3 ўрин – Мирзаева Ситора Самадовна\nҲамма чиқишлардан сўнг, ОАВ вакиллари ва Компания ўртасида савол ва жавоблар алмашинуви бўлиб ўтди.\nАнжуман якунида, Ж. Ризаев, «Ўзбекинвест» Компаниясига билдирилган ишонч ва кўмаклари учун барча мижозлар ва ҳамкорларга самимий миннатдорчилик билдириб, шуни таъкидладики, аҳолининг суғурта маданиятини ва тадбиркорлик тузилмасини ошириш мақсадида, компания суғурта хизматларини ривожлантиришга йўналтирилган қатор тадбирларни амалга оширишни, шу жумладан ОАВ орасида PR-акциялар, семинарлар, брифинглар ва презентациялар ташкил этишни режалаштирмоқда.


Ноҳақлик қурбони ёҳуд тўрт соатда ўзгартирилган ҳукм « Ўзбекистон Халқ Ҳаракати\nНоҳақлик қурбони ёҳуд тўрт соатда ўзгартирилган ҳукм\n“Нажот” мониторингларида Хива туманида тахминан 1500 нафар фуқаронинг алиментларни ундириш масаласидаги ишлари ижро судларига оширилган. Айрим фуқаролар умуман алимент тўлашдан бош тортиб ёки қочиб юришибди.\n17 September 2012 - 8:24\nСўнги пайтларда “Нажот”га фарзандининг қисматидан норози бўлиб мурожаат қилаётган ота-оналар сони кўпчиликни ташкил қилмоқда. Шулардан бири Хива шаҳридан Ўктам Машариповдир. Шикоят аризасида маълум қилишча, унинг ўғли Машарипов Одилбек Ўктамбоевич 1984 йил 23 сентябрда Хива шахрида туғилган, миллати ўзбек, Ўзбекистон Республикаси фуқароси, маълумоти ўрта, оилалик, 2 нафар фарзанди бор. Хива тумани “Гиламчи” маҳалласи 1-уй 14-хонодонда яшайди.\nАризада таъкидланишига кўра, Одилбек Ўктамбоевич Машарипов 2007 йил 8 сентябрда хивалик Муҳаббат Матяқубовага уйланган. Оилавий ҳаёти давомида Одилбек Машарипов ўз турмуш ўртоғининг хатти-ҳаракатларидан шубҳаланган, оқибатда жиноят устида қўлга тушган келин кетиб қолган, лекин ота-она босими билан Одилбек яна Муҳаббат билан яшай бошлаган. Одилбекнинг ота-онаси бир неча бор ёш оилани сақлаб қолишга уринган. Аммо келин бўлмиш Муҳаббат Матяқубова Одилбекнинг олдига кайтмай, турмуш ўртоғи билан никоҳни бекор қилиш учун Боғот туманлараро фуқаролик судига 2009 йилда ариза берган. Суд оилани сақлаб қолиш мақсадида ҳозирги давргача никоҳ бекор қилиш борасида ҳал қилув қарори чиқармаган.\nОилавий турмуш муаммолари, ишсизлик, бозор иқтисодиёти Одилбек Машариповни қийнаб қўйган, аммо у фарзанди учун даврга муносиб равишда қўлдан келганича турли миқдорда пул маблағини тўлаб турган, бу хақда тўлов ҳужжатлари мавжуд. Суд ижрочилари Хива тумани бўлими топшириқлари ҳам вақт ўтган бўлса-да тўланган. Аммо Муҳаббат Матёқубова аризасига биноан, тўлов вақтини ўтказиб юборпганлиги учун Одилбек Машариповга нисбатан Ўзбекистон Республикаси Жиноят кодекси 122-моддасининг 1-қисми билан жиноят иши қўзғатилган. Амнистия қўлланиши натижасида иш тугатилган.\nАммо Одилбек Машариповга нисбатан амнистия қўлланиши Муҳаббатнинг ғазабини қўзғаган ва Одилбек билан бўлган бир учрашувда “Мени милиция раҳбари ва прокурор оғамлар бор, сени қамоқда чиритаман”, деган. Маълум бўлишича, Муҳаббатнинг ҳақиқатан ҳам ҳуқуқ-тартибот идораларида унинг айтганини ҳеч қандай эътирозсиз бажарадиган танишлари мавжуд экан. Натижада Хива тумани ИИБ ходимлари, суд ижрочиларининг Хива тумани бўлими ходимлари Одилбекка қарши ҳаракатларни бошлаб юборишган. Муҳаббатнинг ҳамтовоқларидан бири бўлган ОТИ (судланган фуқароларни назорат қилувчи бўлим) ходими, сержант Мурод Собиров Одилбек Машариповга “Сени яна амнистияга туширамиз, тўлов пулларини тўламайсан”, унга бешта оқ қоғозга имзо қўйдириб олган. “Компьютерим ишламай турибди, шунинг учун сенга оқ қоғозга имзо қўйдираяпман. Кейин ҳужжатни ўзим ёзиб қўяман” деб баҳона қилган. Аслида у қоғозлар Одилбекка қарши баённома сифатида тўлдирилган.\nОдилбек томонидан 2012 йил июнь ойида Хива туман почтасидан жўнатилганига қарамай, алимент пули уч ой давомида Муҳаббатга етиб бормаган. Бу ҳам Муҳаббатнинг тарафдорлари томонидан атайлаб қилинган. Уч ойдан кейин, яъни Одилбек қамалганидан кейин сентябрь ойида маҳалла почтачиси орқали пулни қайтаришга ҳаракат бўлган. Айнан ушбу уч ойлик пул почта орқали етиб бормагани Одилбекга қарши ҳужжатларни қайта расмийлаштиришга асос бўлган ва прокурорга жўнатилган. Ҳар қандай ҳолатда ҳам Одилбекни қамоққа олишга кимдир юқоридан кўрсатма берган.\n2012 йил 24 август куни жиноят ишлари бўйича Хива туман суди маҳкама жараёнида судья Д.Х.Атамуротов томонидан ёзилган ажримда Одилбек Машариповни 1 йилга озодликдан маҳрум қилиш жазоси тайинланган. Шуниси қизиқки, мазкур суд жараёни туман судьянинг хонасида бўлиб, судья жаноблари ҳукм ўқиб, Одилбекка бир ойлик камоқ жазосини тайинланганини маълум қилган ва ажримнинг берилишини кўчада кутиб туриш лозимлигини айтишган. Тўрт саотдан кейин шахсан Хива тумани милиция бошлиғининг ўзи судьянинг олдига кириб, ажрим қоғозини олиб, Одилбекнинг қўлига тутқазиб, “Буни қамоқдагларга берасан” деган. Одилбек қўлига берилган қоғозни ўқиб қараса, не кўзбилан кўрсинки, бир ойлик қамоқ жазоси бир йилга ўзгартирилибди. Икки саот ичида Одилбекка ўқилган ҳукм унинг иштирокисиз, ҳақ-ҳуқуқлари поймол қилинган ҳолда, милиция бошлиғининг қайта аралашуви туфайли конунни бузган ҳолда ўзгартрилиб, фуқаро ноқонуний бир йилга қамалган. Ҳуқуқ-тартибот идоралари ходимларининг бу қилмиши улар Муҳаббатнинг яқин одами эканлигини тасдиқлаб турибди.\nБугунги кунда ҳукуматимиз томонидан жиноий жазоларнинг либераллаштириши, жиноий-хуқуқий санкцияларнинг юмишатилиши, озодликдан маҳрум қилиш жазоси ўрнига бошқа муқобил жазолар қўллашни кенгайтириш орқали шахс эрки ва ҳуқуқлари таъминланиши, ярашганлик муносабати билан жиноий жавобгорликдан озод қилиш институтининг амалга киритилгани ва бошқа шу каби инсонпарварлик сиёсатини ўзида мужассамлаган ислоҳотлар фуқаролар онгида жазонинг оғирлигидан қўрқиш эмас, балки жиноят учун жазонинг муқаррарлигни англаши орқали қонунга ҳурмат билан қараш тушунчасини шакллантирди. Аммо юқоридаги ҳолатда кимларнингдир манфаатини кўзлаб, жиноий жазо атайлаб оширилган.\n“Нажот” мониторингларида Хива туманида тахминан 1500 нафар фуқаронинг алиментларни ундириш масаласидаги ишлари ижро судларига оширилган. Айрим фуқаролар умуман алимент тўлашдан бош тортиб ёки қочиб юришибди. Лекин бу масалалар билан қизиқувчи ёки шуларга нисбатан чоралар кўрувчи бирорта иш жиноат ишлари бўйича судга оширилмаган ва уларнинг биронтасига қамоқ жазоси белгиланмаган. Нима учун айнан Одилбек Машариповга алимент масаласида қамоқ жазоси белгиланди? Бу ажабланарли бир ҳолдир! Хоразм вилояти прокуратурасидан мавжуд жиноят ишини қайта текшириб, ҳақ-ҳуқуқлари бузилган Одилбекка нисбатан адолатли қарор чиқарилишини таъминлашни талаб қиламиз.


Яна бир хусусий бандлик агентлигига чув тушган фукаролар бош вазир кабулига йигилди. Зарар микдори 9 млрд сумга якин – КУН УЗ\nГлавная / Жамият / Яна бир хусусий бандлик агентлигига чув тушган фукаролар бош вазир кабулига йигилди. Зарар микдори 9 млрд сумга якин\nЯна бир хусусий бандлик агентлигига чув тушган фукаролар бош вазир кабулига йигилди. Зарар микдори 9 млрд сумга якин\n22.09.2020\tЖамият Comments Off on Яна бир хусусий бандлик агентлигига чув тушган фукаролар бош вазир кабулига йигилди. Зарар микдори 9 млрд сумга якин 9 Показы\nБугун, 21 сентябрь куни «Profelite IMP xususiy bandlik agentligi» МЧЖдан пулини ололмаётган унлаб фукаролар Тошкентга тупланишди. Улар уз пулларини ундириш кечикаётганидан норози булиб, бош вазир кабулига келишган.\n6 ой ичида Жанубий Кореяга ишга юборишини айтиб, миллиардлаб сум маблагни узлаштирган «Profelite IMP хусусий бандлик агентлиги» рахбари Иброхим Жонузоковга нисбатан Жиноят кодексининг 168-моддаси 3-кисми «б» (такроран ёки хавфли рецидивист томонидан содир этилган фирибгарлик) билан сиртдан айблов эълон килинган ва сиртдан «камокка олиш» тарзидаги эхтиёт чораси кулланилиб, кидирувга берилган.\nТергов хужжатларига кура, Иброхим Жонузоков 2017 йил январь ойидан 2019 йил август ойига кадар булган вакт оралигида «Profelite IMP» хусусий бандлик агентлигини ташкил килиб, 300дан ортик фукарони Жанубий Кореяга ишга юборишни ваъда килган. Улардан жами 9 миллиард сумга якин пул маблагларини олиб, уз эхтиёжларига сарфлаб юборган.\nЖорий йилнинг 14 сентябрь куни Жиноят ишлари буйича Сергели тумани судининг иш буйича хукми чиккан. Суд хукмни 24 сентябрдан кучга киришини маълум килди. Хукм кучга кирганидан сунг, ижрога каратилади.\nAникланишича, етказилган зарар 9 млрд сумга якин. Лекин хозирча бандлик агентлигининг вазирлик хисоб ракамига депозитга куйган 50 минг AКШ доллари ва «Лаcетти» русумли автомашинасидан бошка мулки йук.\nФукароларнинг хавотири хам шунда. Яъни етказилган зарар 9 млрд.га якин, аммо хатланган мулк ундан анча кам. Суд хукмига биноан, мавжуд пул маблаглари фукароларга пропорционал тарзда кайтарилади.\nБандлик ва мехнат муносабатлари вазири уринбосари Баходир Умрзоков\nФукаролар билан учрашувга келган Бандлик ва мехнат муносабатлари вазири уринбосари Баходир Умрзоковнинг сузларига кура, фукароларга етказилган зарар тулик копланади. Зарарнинг кушимча кисми Мехнат мигрантларини куллаб-кувватлаш жамгармаси оркали тулаб берилади. Жамгармага пул маблаглари давлат бюджетидан утказилиши маълум килинди.\nВокеа жойида булган Kun.uz мухбирининг хабар беришича, фукароларнинг эътирозлари хукумат вакиллари томонидан тингланди. Якунда фукаролардан 5 киши танланиб, бош вазир кабулига киритилишига келишилди.\nПред. Мавсум бусагасида: грипп ва УРВИдан кандай химояланиш керак?\nСледующая Навальнийга «Шарите»дан жавоб берилди. У касалхонада 32 кун утказди\nГанди ва бир пой кавуш\nЮракка кувват берувчи воситалар


Эрта климакснинг олдини олинг! - 10 Ноября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Ноябрь » 10 » Эрта климакснинг олдини олинг!\nЭрта климакснинг олдини олинг!\nБугунги кунда эрта климакс тез-тез учраб тураётган ҳолатга айланди. Бу даврда ўзига хос ўзгаришлар қаторида соғлигимизда ҳам турли безовталиклар келиб чиқиши сир эмас. Уларни бартараф этиш учун эса ишни таомномадан бошлашни тавсия этамиз:\n• Кальцийга бой маҳсулотлар – сут,қатиқ, творог, йогурт, пишлоқ, тухум, бодом, сариёғ, денгиз карамидан тайёрланган егуликлар айни муддао.\n• Ярим тўйинган ёғ кислоталарига эга бўлган ўсимлик ёғи, ёнғоқлар, албатта, таомномага киритилиши зарур. Улар қондаги триглицерид ва холестерин миқдорини камайтиради.\n• Омега – 3 ёғ кислотаси кўп бўлган балиқ турлари истеъмол қилиниши керак. Ҳеч бўлмаганда ҳафтасига бир марта бўлса ҳам. Шунингдек, ёнғоқларни эрмак қилиш ҳам асабни тинчлантиради.\n• Нонуштага сули ва манний ёрмасидан тайёрланган бўтқалар, мева шарбатлари бўлса, тушликка суюқ таомни танланг. Кечки таомда эса кўкат қўшилган салат ейишингиз лозим.\n• Макарон ёки хамирли таомларни буғда тайёрланг.\n• Сабзи, карам, қизил лавлаги, булғор қалампири, помидор ва барра кўкатлар иммунитетга "тез ёрдам”дир. Унутманг, бу даврда иммун тизими заифлашиб қолади.\n• Бор элементига мўл бўлган майиз, шафтоли, анжир, қулупнай ва олхўрига ҳам диққат қилинг.\n• Салат барги таркибида Е витамини талайгина. Айни климакснинг бошланғич даврида салат барги қўшилган таом ва егуликларни канда қилмасангиз, кайфият ўзгарувчанлиги ҳамда уйқусизликдан азият чекмайсиз.\n• Пиёз, саримсоқ иммунитетни оширибгина қолмай артериал қон босимини ҳам меъёрлаштиради.\n• Бу даврда ширинликларга кўп ҳам чалғиманг. Аччиқ қора шоколад, ёнғоқ-майиз аралашмаси стрессни енгиш учун кифоядир.\nКатегория: Foydali maslahatlar / Полезны советы | Ko'rganlar:: 291 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Самарқанд шаҳар ҳокимяти 8 та банк филиалини прокуратурага “ёзиб берди” — Sof.uz\nЖАҲОН 6,111,793 2,712,283 369,394\n20.02 15:43 1474 Иқтисод\n2020 йилнинг 19 феврал куни Самарқанд шаҳар ҳокимлиги шаҳар прокуратурасига вилоятда фаолият юритаётган 8 та банк филиаллари ҳамда шаҳар Давлат солиқ инспекцияси устидан шикоятнома билан мурожаат қилди.\nМаълум бўлишича, шаҳардаги саноат корхоналарини кооперация порталига жойлаштириш бўйича тижорат банкларига ҳар битта ўзи хизмат кўрсатадиган корхоналари (мижозлари) кесимида сайтга жойлаштириш бўйича тақсимот берилган, шунга қарамасдан тижорат банклари ўз зиммасига юклатилган ишларга сусткашлик билан ёндошиб белгиланган муддатларда топшириқ ижросини таъминламасдан келган.\nТопшириқ Самарқанд шаҳар ҳокимяти томонидан берилган.\nҚайси банк филиаллари топшириқни бажармаган?\n“Asia Alliance Bank” ҳудудий филиали;\nАТБ “Asaka” Самарқанд вилоят ҳудудий филиали;\nАТИБ “Ipak yo‘li” Умар минтақавий филиалии;\n“Ipoteka bank” АТИБ Кўк сарой филиали;\n“Ipoteka bank” АТИБ Самарқанд вилоят ҳудудий филиали;\n“Uzsanoatqurilish bank” АТБ Самарқанд минтақавий филиали;\nТИФ “Milliy bank” Амалиёт бўлими;\n“Hamkorbank” Самарқанд филиали.\n“Шаҳар ҳокимяти томонидан берилаётган топшириқларга масъулиятсизлик билан ёндошаётган юқорида келтириб ўтилган масъул раҳбар ходимларга нисбатан қонунчиликда белгиланган тартибда чоралар кўришингизни сўраймиз”, — дейилади ҳокимят шикоятномасида.\nЭслатиб ўтамиз, янги таҳрирда қабул қилинган “Банклар ва банк фаолияти тўғрисида”ги Қонуннинг саккизинчи моддаси банкларнинг мустақиллигига бағишланади.\n“Давлат органлари ва уларнинг мансабдор шахсларига банклар фаолиятига, шу жумладан банкларнинг кредит портфелини ва активларини шакллантириш билан боғлиқ тадбиркорлик таваккалчиликларини бошқаришга, банкларнинг раҳбар ходимларини тайинлашга аралашиш, шунингдек банкнинг маблағлари ҳисобидан турли хил тўловлар ва бадаллар талаб қилиш тақиқланади, бундан ушбу Қонунда назарда тутилган ҳоллар мустасно”\n“Банклар ва банк фаолияти тўғрисида”ги Қонун 8 модда.\nбанк Самарқанд вилояти ҳокимят Samarqand shahar\n29.05 12:32 3488\n28.05 17:36 2873\n14.05 19:24 1770 Иқтисод\n14.05 19:19 345 Иқтисод\n13.05 16:30 97 Иқтисод\nЎзбекистон Чехия экспорт банки билан ҳамкорлик қилишни режалаштирмоқда\n8.05 18:29 51 Жамият


Ҳиндистонда она айиқ боласини йўлбарсдан ҳимоя қилди (видео) - 10 Июня 2019 - www.SheJoT.CoM\nГлавная » 2019 » Июнь » 10 » Ҳиндистонда она айиқ боласини йўлбарсдан ҳимоя қилди (видео)\nТуристлар кўлмакда дам олиб ётган Маткасур лақабли етти ёшли йўлбарсни кузатишаётганида, буталар орасида дўрдоқи лабли айиқ боласи билан чиқиб келган. У кутилмаган меҳмонларга жой беришни истамасдан, боласи билан сув ичгани келган урғочи айиққа ташланиб қолган.\nТаъкидланишича, йўлбарс айиққа ўн беш дақиқадан ортиқроқ вақт давомида ҳужум қилган. Айиқ эса ўз навбатида боласини ҳимоя қилиш учун унга жавоб қайтаришга мажбур бўлган.\nЙўлбарс айиқни тишлаб ерга ётқизган, бироқ она айиқ унинг чангалидан қочиб чиқишга эришган. Натижада айиқ йўлбарни қувиб юборишга муваффақ бўлган ва боласи билан ҳовузнинг муздек сувидан ичган.


Ўқитувчи – таълим жараёнида энг муҳим шахс - Уч илдиз\nйўналиши бўйича Ҳаракатлар стратегиясини амалга ошириш бўйича Давлат дастурига мувофиқ «Ижтимоий фикр» жамоатчилик фикрини ўрганиш маркази томонидан «Ўқитувчи ўзи фаолият юритаётган таълим муассасаси, болалар ва ўзи ҳақида» мавзусида ижтимоий сўров ўтказилди.\nЖамоатчилик фикрини ўрганиш натижасида фуқароларга сифатли ва бепул таълим бериш – кўп жиҳатдан жамият тараққиёти, келажагини белгиловчи муҳим вазифа эканини кўрсатди. Ўзбекистонда бу соҳага давлат сиёсатининг муҳим ва устувор йўналиши сифатида қаралади. Таълим самарадорлигини таъминлашда педагогнинг касб маҳорати, билими, малака ва кўникмаси муҳим омил саналади.\nСўров натижалари педагоглар умумий ўрта таълимни такомиллаштириш ва ривожлантириш борасида давлат томонидан амалга оширилаётган чора-тадбирларни қўллаб-қувватлаётганини кўрсатди. Иштирокчилар ўтказилаётган ислоҳотларнинг асосий вазифаси –бошланғич таълим сифатини яхшилаш, юқори малакали педагог кадрлар тайёрлаш тизимини такомиллаштириш, ўқув муассасаларига юқори даражадаги умумий ва касбга оид маданият, ижодкорлик салоҳиятига эга ижтимоий фаол, ташаббускор, истеъдодли мутахассисларни жалб қилишдан иборат, деб ҳисоблайди.\nТадқиқот натижалари ўқитувчи нафақат ўқувчи, балки бутун жамият, давлат келажагини шакллантиришда муҳим ўрин тутишини кўрсатди. Бу кўп жиҳатдан ўқитувчининг коммуникатив қобилияти, иродаси, таъбир жоиз бўлса, жасоратига боғлиқ. Шу боис, респондентлар ўқитувчилик энг мураккаб, шу билан бирга, жуда қизиқ ва талаб юқори бўлган касблардан бири ҳисобланишини таъкидлади.\nЎқитувчилардан таълим муассасаларидаги ўқувчилар жамоасида, шунингдек, улар машғулот олиб борадиган синфларда ҳукм сураётган умумий руҳий муҳитни тавсифлаб бериш сўралди. Умуман олганда педагоглар (75,3 фоизи) руҳий муҳитга ижобий баҳо берди.\nСўровда қатнашган ўқитувчиларнинг аксарияти (76,7 фоизи) ҳозирги кунда болаларнинг ахлоқий, ҳуқуқий, зарур ижтимоий ахлоқий-психологик сифатлари, ҳаётий қадриятлари шаклланишида, аввало, оила ҳал қилувчи аҳамият касб этишини таъкидлади. Ҳар бешинчи педагог ёш улғайган сари, айниқса, ўспиринлик ва ўсмирлик ёшида ўқувчилар шахс сифатида шаклланиши, ҳаётий қадриятлари тизимидаги устувор жиҳатлар шаклланишида тенгдошлари, жумладан, синфдошлар, дўстлар, ўсмирлар гуруҳлари тутган ўрни тобора ортиб боришини қайд этди. Ҳар ўнинчи педагог фикрича, кейинги пайтда мактаб ўқувчилари, хусусан, ўсмирлар ва юқори синф ўқувчиларининг ахлоқига интернет, айниқса, ижтимоий тармоқлар ва интернет-ҳамжамиятлари таъсир кўрсата бошлади.\nИштирокчилар фикрига кўра, боланинг виртуал маконда ота-она томонидан назоратсиз қолдирилиши, ота-она ва педагогларнинг замонавий дунёнинг нисбатан янги маънавий-мафкуравий таҳдидларидан яхши бохабар эмаслиги, педагог билан ҳамфикрлик йўқлиги, ахборот ва билим манбаи сифатида қабул қилувчи ўсмир орасида ишончга асосланган муносабат ўрнатилмагани, истаган муаммони муҳокама қилиш мумкин бўлган катта ёшли дўстлар – ўсмирни «тарбияси оғир» болага айлантириб қўяётган асосий сабаблардандир.\nСўров ўқитувчиларнинг ўзлари ишлаётган ўқув муассасасида йўлга қўйилган ўқув жараёни самарадорлиги ва сифати ҳақидаги фикрларини ҳам ўрганди. Иштирокчиларнинг аксарияти ўқув жараёни ташкиллаштирилишини ижобий баҳолади.\nЎқитувчилар ўз таълим даргоҳи, синф хонаси, аудитория, спорт зали ва бошқа турли ўқув, байрам, спорт ҳамда жамоатчилик тадбирлари ўтказиладиган бино ва майдонларга ҳам баҳо берди. Иштирокчиларнинг ярмидан кўпи (60,7 фоизи) ўзи ишлаётган таълим даргоҳи биносига ижобий баҳо бериб, улар яхши ҳолатда эканини қайд этди. Сўров натижасида мамлакатимиз ўқув даргоҳларининг деярли ярми, аудитория, зал, техник ва санитар объектлар билан бирга, (48,6 фоизи) капитал таъмирдан чиққани аниқланди. Шунингдек, таълим муассасаларининг ярмидан ортиғи (53,6 фоизи) ахборот ресурсларини сақлайдиган ZiyoNET миллий кутубхона маълумот тизимига улангани ойдинлашди. ZiyoNET тизимига уланган таълим даргоҳларининг 61,3 фоизи шаҳардаги ўқув даргоҳлари – мактаблар, лицей ва коллежлар, 46,9 фоизи эса қишлоқ таълим даргоҳларига тегишли экани сўров ўтказувчилар томонидан таъкидланди.\nИштирокчилар ўқув даргоҳлари кутубхоналарининг аниқ таълим йўналиши бўйича барча зарур китоблар билан тўла таъминлангани хусусида ҳам фикр билдирди. Умуман, респондентларнинг 75 фоизи ўзлари ишлаётган таълим муассасаси кутубхонаси барча талабларга жавоб бериши ва тўла таъминланганини билдирган. Лицей ва коллежларда бу кўрсаткич бироз паст – 69,6 ва 62,2 фоизни ташкил этади. Сўров натижаларига кўра, кўплаб мактаб, лицей ва коллежларда ўқувчиларнинг жисмоний тарбия билан шуғулланиши учун етарли шарт-шароит яратилган: спорт инвентарлари билан жиҳозланган спорт заллари мавжуд.\nБолалар ва ўсмирлар соғлиғини сақлашнинг асосий шартларидан бири – мунтазам равишда мувофиқлаштирилган сифатли ва тўлақонли овқатланишдир. Шу жиҳатдан ўқув муассасасида болалар сифатли ва иссиқ таом тановул қилиши мумкин бўлган ошхона фаолият юритиши муҳим аҳамият касб этади. Сўров натижаларига кўра, ошхона шаҳар таълим даргоҳларининг аксариятида, қишлоқ таълим даргоҳларининг деярли ярмида фаолият юритади.\nПедагоглар таъкидлашича, 11 йиллик таълим тизимига ўтилгани таълим жараёни сифатининг ошишига, ўқувчиларнинг мактабдаги асосий фанлар бўйича тизимли чуқурлаштирилган билим олишига имкон яратади. Респондентларнинг салмоқли қисми 11 йил давомида ўқувчи ўз мактабида қадрдон тенгдош ва ўқитувчилари жамоасида ахлоқан, руҳан ва жисмонан баркамол бўлиб вояга етади, деб ҳисоблайди.\nУмуман, ўқитувчилар фикрича, Президентимиз ташаббуси билан ўрта таълимни ислоҳ қилиш бўйича комплекс чора-тадбирлар ўз вақтида амалга оширилмоқда. Айни пайтда бу долзарбдир ва ота-оналар, ўқитувчи, жамоатчилик томонидан тўла қўллаб-қувватланмоқда.\n«Ижтимоий фикр» маркази маълумотлари\nасосида ЎзА мухбири\nNext story АҚШга иммиграцион визалар\nPrevious story Устозларим


Бизнесмен Тельман Исмоилов ўзининг банкротликка учраши юзасидан арз қилди\n11:03 / 20.01.2017\nфото : ria.ru\nАСТ гуруҳи асосчиси, Черкизов бозорининг собиқ хўжайини, тадбиркор Тельман Исмоилов қуйи инстанциядаги суд қарори юзасидан кассация аризасини топширган. Қуйи суд маҳкамаси унинг қарзларини реструктуризация қилиш, яъни банкротликнинг бошланғич жараёнини бошлаш бўйича хулоса чиқарган. Исмоиловнинг аризаси тўғрисида Москва вилоят ҳакамлик суди мажлисида унинг молиявий бошқарувчисининг вакили маълум қилган.\n"Эҳтимол, кўпчилик Исмоиловнинг банкротлик жараёни бошланишига қарши кассация топширганини билмас", — деган бошқарувчи вакили.\nМосква вилояти ҳакамлик суди ВТБ гуруҳи таркибига кирувчи БМ-Банкнинг (Москва Банкининг эски номи) Исмоилов банкротлигини бошлаш бўйича мурожаатини маъқуллаган ҳамда тадбиркорга нисбатан, унинг қарзларини реструктуризация қилиш жараёнини бошлаш бўйича қарор қабул қилган эди.\nШу муносабат билан, Исмоиловнинг банк олдидаги 17,4 миллиард рублга яқин молиявий мажбуриятини банкротлик жараёни рўйхатига киритган ва Алексей Грудцинни қарздорнинг молиявий бошқарувчиси сифатида тайинлаган эди.\nМосква Тельман Исмоилов\nМосква яқинида қулаган Ан-148 нинг «қора қути»си топилди\nМосква яқинидаги авиаҳалокат. Шу вақтгача нималар маълум?\nОмон қолганлар йўқ. Москва яқинидаги ҳалокатнинг янги тафсилотлари маълум қилинди


@khubaydullaev - Kanal statistikasi Ҳикматилла Убайдуллаев. Telegram Analytics\n@khubaydullaev Yoqdi 0\nАхборот ва оммавий коммуникациялар агентлиги матбуот котиби Ҳикматилла Убайдуллаевнинг «Telegram»даги расмий канали\nАОКА расмий сайти:\nЖизнь под микроскопом6⃣🚕📸🌈\n17 Nov, 08:21\n17 Nov, 07:32\n17 Nov, 05:43\n17 Nov, 05:42\n17 Nov, 03:38\n17 Nov, 00:29\n17 Nov, 00:22\n16 Nov, 23:59\n@khubaydullaev iqtibos olgan kanallari\n12 Nov, 23:50\n7 Nov, 09:47\n31 Oct, 17:04\nҲикматилла Убайдуллаев 16 Nov, 23:57\nҲикматилла Убайдуллаев 16 Nov, 14:41\nБугун Агентликда бешта сиёсий партия раҳбарлари ҳамда блогерлар ўртасида очиқ мулоқот бўлиб ўтди.\nМулоқотда парламент сайловларига тайёргарлик, жамиятда юз бераётган воқеа ва ҳодисаларга партиялар раҳбарларининг позицияси ҳамда бошқа кўплаб масалалар кўтарилди.\nБлогерларимиз ҳам партия етакчиларига ўта долзарб ва ўткир саволлар билан мурожаат қилганини алоҳида эътироф этмоқчиман.\nСиёсатчилар ҳам, блогерлар ҳам ўтказилган мулоқотдан мамнун эканлигини айтишди. Бундай дебатлар сайловга қадар ҳали яна албатта ташкил этилади. Чунки бундай мулоқотлар партия учун ҳам, сайловчилар учун ҳам, жамият учун жуда муҳим.\nҲикматилла Убайдуллаев 14 Nov, 14:51\nРаҳбаримиз Комил Алламжоновнинг топшириғи билан марҳум журналист Давлатназар Рўзметовнинг хонадонида бўлдик. Журналистнинг оила аъзолари, фарзандларига Агентлик томонидан тақдим этилган ўқув қуроллари, дарсликлар, бадиий адабиётлар ҳамда молиявий маблағни топширдик.\nДавлатназар Рўзметов ўз сўзига эга, жонкуяр журналист эди. Унинг фарзандлари ҳам худди отасидек эл корига ярайдиган инсонлар бўлиб етишишини тиладик.\nҲикматилла Убайдуллаев 12 Nov, 23:50\ndan repost: Комил Алламжонов\nФурсатдан фойдаланиб шуни айтмоқчиманки, агарда Агентлик қайсидир воқеа юзасидан баёнот бермаган ёки сукут сақлаган бўлса, бу — ушбу ҳолатни назардан четда қолдирди, дегани эмас. Соҳага тааллуқли барча ҳолатлар эътиборимизда ва уларнинг барчаси ўрганиб чиқилмоқда. Қонун доирасида фаолият кўрсатган барча журналист ва блогер бевосита Агентликнинг ҳимоясида ва ҳамиша шундай бўлиб қолади.\nҲикматилла Убайдуллаев 11 Nov, 19:05\ndan repost: Ўзбекистон матбуот ва ахборот агентлиги\n2019 йил, 2 февраль. Президент фармонига мувофиқ Ахборот ва оммавий коммуникациялар агентлиги ташкил этилди.\nАгентлик фаолиятига журналист ва блогер Муҳрим Аъзамхўжаев муносабат билдирди.\n#SARHISOB, #АОКА, #BLOGER


Испания пиёдалар йўлакчасидан электр ола бошлади - Zamin.uz\nИспаниянинг Барселона шаҳрида тротуар плиталари ёрдамида электр энергиясини ишлаб чиқариш бўйича тажриба бошланди. Янги қоплама қуёш панелларидан иборат, деб ёзади The Guardian.\nГлориес туманидаги кичик боғда яратилган махсус қопламали йўлакча табиий ёруғликни қабул қилиб, уни электр энергиясига айлантиради. 50 квадрат метр майдон йилига 7,5 минг киловатт ишлаб чиқаради. Ушбу миқдордаги электр энергияси учта уйни электр билан таъминлашга етади.\nЭкологик тротуар ўрнатиш учун шаҳар бюджетидан 30 минг евро ажратилди, қолган харажатлар ишлаб чиқарувчи томонидан қопланди. Йўлларнинг энергия самарадорлиги ва чидамлилиги олти ой давомида синовдан ўтказилади, шундан сўнг расмийлар ташаббусни давом эттириш тўғрисида бир қарорга келишади.\n«Эскирганлигини баҳолашимизга тўғри келади. Гарчи улар ўта чидамли бўлса ҳам, томлардаги қуёш панелларига ўхшамайди. Рентабеллик нуқтаи назаридан, бундай панеллар катта майдонни қопласа, ўрнатиш қанча арзонга тушишини айтиш қийин», — дея тушунтирди Барселонада иқлимдаги фавқулодда вазиятлар ва атроф-муҳит ўзгаришлари учун масъул Элой Бадия.\nБадиянинг таъкидлашича, бундай вазиятда аҳоли зичлиги юқори бўлганлиги сабабли қуёшли тротуар шаҳар ичкарисида фойдасиз бўлиб қолиши ҳеч гап эмас. Устига-устак, «Барселона» 2050 йилга келиб чиқиндиларсиз — углерод нейтрал шаҳарга айланмоқчи. “Замин” янгиликларини “Telegram”да кузатиб боринг\nЯнгиликлар » Технология » Испания пиёдалар йўлакчасидан электр ола бошлади


Диққит қидирув! Тошкент вилояти ИИББ қидирувда кўмак сўрайди\n26 Июн 2020 йил 92\nСтащенко Людмила Дмитревна 1958 йил 9 февралда туғилган. У, Янгийўл шаҳар Туркистон МФЙ «А.Ортикова» кўчаси 15 уй 19 хонадондан (яшаш уйидан) чиқиб кетиб, қайтиб келмаган.\nБедарак йўқолган Стащенко Людмила Дмитревнани кўрганлар ёки у ҳақида маълумотга эга бўлганлар ҳудудий ИИБга, 102 қисқа рақамларига ёки +998 97 704-68-00, +998 98 369-41-43 телефон рақамлари орқали хабар беришлари сўралади.\nУнинг белгилари: бўйи тахминан 160 см, юзи думалоқ, буғдой ранг, ўрта гавдали, сочи қора оқ оралаган. Яшаш хонадонидан чиқиб кетган вақтида, эгнида: қишки оч рангли пальто, қора рангли кофта-юбка, бошида қора рангли шапка, оёғида қишки этик бўлган.\nУшбу шахснинг бедарак йўқолганлиги юзасидан, унинг яқин қариндоши Тошкент шаҳар Яшнаобод туманида яшовчи, 1950 йилда туғилган фуқаро Стащенко Светлана Валентиновна Янгийўл шаҳар ИИБга ариза билан мурожаат қилган.


Россиянинг Украинага бостириб кириши ҳамда бунинг кўлам ва оқибатлари - | Hizb-Uzbekiston.info\nHome›САВОЛ-ЖАВОБЛАР›Россиянинг Украинага бостириб кириши ҳамда бунинг кўлам ва оқибатлари\nБарча нарсалар шуни кўрсатмоқдаки, Украинадаги ҳозирги кризис Россия-Украина кризиси эмас, балки, Россия билан Ғарб ўртасидаги кризисдир. Баъзилар буни 1939 йилда нацистлар Германиясининг иккинчи жаҳон уруши бошлангунга қадар аввал Чехословакияни бўлакларга бўлиб босиб олганига, сўнг эса, Полшага бостириб кирганига ўхшатишмоқда… Шу эътибордан, Россиянинг 2022 йил 24 февралда бошланган ва ҳозиргача давом этаётган Украинага қилган ҳужуми жаҳон урушига олиб келиши мумкинми? Америка ва Европанинг ҳарбий аралашувсиз фақат санкциялар билан берган жавоби Россия ҳужумига қарши етарли жавобми? Ёки бу билан Россияни Украина ботқоғига босқичма-босқич тортишмоқчими? Агар шундай бўлса, бундан нима кўзланган? Жавоб учун олдиндан миннатдорчилик билдираман.\nУшбу саволларнинг жавоби тиниқ бўлиши учун қуйидагиларни кўриб чиқамиз:\nБиринчи: Сўнгги кунларда Россия президентининг буюклик васвасасидан азият чекаётгани аниқ кўриниб қолди. Путин Россияни ҳозирги халқаро шароитда Америка билан ёнма-ён турадиган буюк давлат сифатидаги ўзининг халқаро мақомини қайта тиклай олади, деб ўйлаяпти. Шунинг учун Ғарбнинг Россияга нисбатан номақбул муносабатини, халқаро масалаларда четга суриб қўйилаётганини ҳамда НАТОнинг Шарққа қараб илдамлашини қаттиқ танқид қилмоқда… Бунга қўшимча, Америка ҳарбий базаларини Польша ва Руминия каби 1997 йилдан кейин НАТОга қўшилган Шарқий Европа давлатларидан олиб чиқиб кетишни ҳам талаб қиляпти. Хуллас, Путиннинг буюклик васвасасидан азият чекаётганини қуйидагилар кўрсатиб турибди:\n1 – Путин Франция, Германия ва Эрон раҳбарларини, шунингдек, бундан бироз олдин Туркия президентини дипломатияга нолойиқ суратда қабул қилди. Баъзилари Россиянинг ғалаба рамзлари билан тўлдирилган залларда Путинни керагидан ортиқча кутиб туришга мажбур бўлди. Рус хавфсизлик хизмати Франция президенти Макрондан у Россия аэропортига келиб тушган пайтда, коронавирусга тест топширишни талаб қилди. Путин улардан олти метрлик масофада ўтирди. Ваҳоланки, ўша пайтда ўзининг қабулига келган Қозоғистон ва Белорусия раҳбарларига нисбатан бундай муносабатда бўлмаган эди. Шунингдек, Германия канцлери билан берган матбуот конференцияси ортидан орқасига ўгирилиб, унга қўли билан ўзининг ортидан юришга ишора қилди!\n2 – Путиннинг нуқтаи назари бўйича Украина давлат деб ҳисобланмайди. Бу унинг баёнотларидан очиқ кўриниб турибди. Путинга кўра, Россия давлат қуриш учун Украинага ўз ерларидан бериб, ўнлаб йиллар давомида 150 миллиард доллар билан қўллаб-қувватлаб келган. Путин шунингдек, Украина ҳукмдорларини Киевдаги ҳокимиятни босиб олганлар, деб атади. Буларнинг барчаси шуни кўрсатадики, Путин Евроосиё минтақасида (Европа ва Осиё туташган жойда) Россиядан бошқасини давлат ўрнида кўрмайди. Зеро, Евроосиё минтақаси ва у ердаги Россиянинг марказий ўрни ҳақидаги бундай назария Путинни 2022 йил бошида Қозоғистонда юз берган қўзғолонни бостириш учун КХШТ кучларини жалб қилишга ундади…\n3 – Путин Европа хавфсизлиги европаликлар қўлида бўлиши керак, деган баъзи Европа давлатларининг, хусусан, Франциянинг кескин танқидларига қарамай, Россиянинг Европадаги хавфсизлик кафолатларини Америкадан талаб қилди. Бу билан барча Европа давлатларининг ҳақоратланишига ҳам парво қилмади. Зеро, Путин ўзини Европа давлатларига эмас, балки Америкага тенг деб билади. Шунинг учун Россия сафари чоғида воситачилик қилиб беришни таклиф қилган Макронга Франция НАТОга етакчилик қилмайди, деб жавоб қилди…\nИккинчи: Кремл баёнотига кўра, Россия президенти Путин 2022 йил 28 февралда франциялик ҳамкасби Макрон билан бўлган телефон мулоқотида урушни тўхтатиш учун «Россиянинг Қримдаги суверенитети тан олиниши; Украина давлатининг қуролсизлантирилиши; Украинанинг нацизмдан воз кечиши ва унинг нейтрал мақоми кафолатланиши»дан иборат Россиянинг шартларини маълум қилган. (Франс Пресс, 2022 йил 28 феврал). Биз 2021 йил 22 декабрдаги саволга жавоб нашримизда бундай деган эдик: (Шундай қилиб, ҳозирги кризис шуни кўрсатмоқдаки, Россия биринчи навбатда, Қрим ярим оролининг Россия таркибида қолиши борасида ҳеч қандай шубҳа қолмаслигини ва буни Америка ва Европанинг халқаро эътирофи асосида амалга ошишини хоҳламоқда. Иккинчидан, Москва Украинанинг шарқий вилоятлари Киев ҳокимиятидан мустақил бўлишини, балки Россия назорати остида қолишини истаяпти. Учинчи ва энг самарали мақсад эса, Россия Украинанинг НАТОга қўшилишини олдини олмоқчи ва бунинг учун ёзма кафолатлар талаб қиляпти). Россия мудофаа вазири Сергей Шойгу буни қуйидагича таъкидлади: «Россия қуролли кучлари Украинадаги махсус ҳарбий амалиётларни ўз мақсадларига эришгунга қадар давом эттиради. Ғарб давлатлари НАТОга аъзо бўлмаган постсовет давлатларда ҳарбий объектларни қуришни тўхтатиши лозим. Бутун Ғарб дунёси Россияга қарши курашда Украина халқидан фойдаланмоқда. Биз учун энг муҳими, Ғарб давлатлари келтираётган ҳарбий таҳдиддан Россияни ҳимоя қилишдир». (Анадолу, 2022 йил 1 март). Демак, бу кризис яқинда юзага келган энг йирик глобал кризислардан бири бўлиб, Россия билан Ғарб ўртасида шиддатли зиддиятни келтириб чиқаради. Шу боис, Россиянинг ўз мақсадларига эришмагунча урушни тўхтатиши жуда қийин нарса, акс ҳолда, унинг йўқотишлари даҳшатли бўлади… Ғарбнинг мазкур шартларни қабул қилиши ҳам ақлга сиғмайди… Шу сабабли, ҳозирги вазият айни кризиснинг жиддийлигини шу даражада кучайтирдики, ҳатто ядровий қурол билан таҳдид қилишгача етиб борди. Россия президенти матбуот котиби Дмитрий Песков «Президент Владимир Путин Россиянинг стратегик «тийиб турувчи кучлар»ини жанговар шай ҳолатга келтиришга буйруқ берди», дея маълум қилди. (ТАСС, 2022 йил 28 феврал). Буйруқда ҳужумкор эмас, мудофаа қилувчи ядровий қуроллар назарда тутилган. Зеро, «стратегик тийиб турувчи кучлар» икки қисмдан иборат бўлиб, таркибига стратегик ҳужумкор кучлар ва стратегик мудофаа кучлари киради. Россия мудофаа вазирлиги «Стратегик ракета кучлари, Шимолий ва Тинч океан флоти ва стратегик авиация шай ҳолатга келтирилгани»ни хабар қилди. (Новости, 2022 йил 28 феврал). Россия ташқи ишлар вазири Сергей Лавров «НАТО давлатлари томонидан мажбурий хавфсизлик кафолатларининг қонуний тарзда тақдим этилиши Россия учун муҳим аҳамиятга эга», дея Россия талабларини таъкидлади. (ТАСС, 2022 йил 1 март). Шунинг учун ҳозирги вазиятда Россия томонидан ўз мақсадларидан чекиниш ҳолати кузатилаётгани йўқ. Фақат ўтган асрнинг саксонинчи йилларида афғон мужоҳидлари Совет Иттифоқига қаршилик кўрсатганидек, украиналиклар ҳам Россияга кучли қаршилик кўрсатсалар ва қаршилик кўрсатишда давом этсалар Россия ўз мақсадларидан чекиниши мумкин.\nУчинчи: Америка позицияси: Америка алдов ва провокация билан Россияни Украина ботқоғига тортиш учун бор кучини сарфлагани кўриниб турибди:\n1 – АҚШ Россиянинг хавфсизлик кафолатлари тўғрисидаги талабларига жавоб бермай, уни Украинада боши берк кўчага киритиб қўйишга ҳаракат қилди. Шунинг учун Украина ҳукуматини Шарқий Донбасс минтақасига ҳужум қилиш билан Россияни провокация қилишга ундаган бўлса, бошқа томондан ўз баёнотлари орқали бу провокацияни янада кучайтирди. Мисол учун Байден 2022 йил 19 январдаги матбуот конференциясида бундай деди: «Ўйлайманки, (Путин) яқин орада ҳаракатга келади. У нимадир қилиши керак. Агар Россия бостириб кирадиган бўлса, албатта жавобгарликка тортилади. Зеро, бизнинг жавобимиз унинг қилган ишига қараб белгиланади. Яъни унинг агрессияси чекланган миқёсда бўлса, кенг қамровли агрессиядан фарқли ўлароқ бадали оғир бўлмайди». (Си-Эн-Эн, 2022 йил 20 январ). Бу ҳақда кейинроқ Си-Эн-Эн телеканалига исмини ошкор этмаган украиналик мулозим «Байден Россия президенти Путинга Украинага кириши учун яшил чироқ ёқиб бермоқда. Киев бундай баёнотдан ҳайратга тушди», дея билдирди!\n2 – Россия Украинага қарши ҳарбий амалиётларни бошлаган пайтда, АҚШ раҳбари Байден «Қуролли кучларимиз Украинада Россия билан зиддиятга киришмайди. Лекин Шарқдаги НАТО иттифоқчиларимизни албатта ҳимоя қиламиз», дея таъкидлади. У шунингдек, «Германияга 7000га яқин америкалик аскарларни юбориши»ни билдирди. Маълумки, Қўшма Штатлар бундан олдин Польша, Германия ва Руминияга 5000га яқин америкалик аскар жойлаштирган эди. Бундан ташқари, Байден Россияга қарши санкциялар пакетини ҳам эълон қилди. У шунингдек, «Аскарларимиз Европага Украинада жанг қилиш учун эмас, балки НАТОдаги иттифоқчиларимизни мудофаа қилиш, Шарқдаги иттифоқчиларимизни эса, тинчлантириш учун кетмоқда», деб айтди. (Ал-Жазира, 2022 йил 24 феврал). Байден «Мамлакатнинг ҳолати» ҳақидаги йиллик мурожаати чоғида «АҚШ кучлари Россияга қарши ҳеч қандай урушга киришмайди. Лекин рус қўшинларининг Ғарб, яъни Европа давлатлари томон илдамлашига тўсқинлик қилиб, НАТОга аъзо давлатларнинг ҳар бир қарич ерини мудофаа қилади», дея таъкидлади. (Ал-Жазира, 2022 йил 2 март). У Европа давлатлари ва Канада қилгани каби, НАТО ҳаво ҳудуди Россия самолётлари учун ёпилганини билдирди. АҚШ президенти ўзининг бу баёнотлари билан Россияни гижгижлаб, уни Украинада ҳарбий амалиёт ўтказиш ва давом эттиришга ундади. Бунинг ортидан НАТО баёнотлари янгради. НАТО бош котиби Йенс Столтенберг 2022 йил 1 март куни Польша президенти билан пойтахт Варшавада берган матбуот конференциясида бундай деди: «НАТО бу курашда иштирок этмаса-да, лекин Украинага барча турдаги ҳарбий ёрдамларни тақдим этади. У Украинага бирорта ҳам аскар юбормайди. Чунки НАТО мудофаа алянси бўлиб, Россия билан уруш қилишга ҳаракат қилмайди. Биз Украинага имкон қадар ёрдам беришга ҳаракат қиляпмиз. НАТО иттифоқчилари Россияга оғир бадал тўловини юкладилар». (Анадолу, 2022 йил 1 март). Столтенберг айнан Америка кўз-қарашини ифода этди.\n3 – Америка Россияга нисбатан провокацион муомала қилиб келди. Зеро, Россия Лавровнинг 2022 йил 24 феврал куни Женевада АҚШ давлат котиби Блинкен билан бўладиган учрашувини кутаётган эди. Блинкен эса, учрашувни бекор қилди: (Москва Украина шарқидаги икки бўлгинчи вилоят мустақиллигини тан олиб, уларга қўшин юборганидан кейин, кеча сешанба куни АҚШ давлат котиби Энтони Блинкен россиялик ҳамкасби Сергей Лавров билан режалаштирилган учрашувни бекор қилганини маълум қилди. Блинкен Вашингтонда украиналик ҳамкасби Дмитрий Кулеба билан берган матбуот конференциясида бундай деди: «Биз агрессия бошланганига ҳамда Россия ҳар қандай дипломатик вариантни рад этганига гувоҳ бўлиб турибмиз. Шу боис, учрашув ўтказишнинг ҳозирда ҳеч қандай маъноси қолмади». (Ал-Баён газетаси, 2022 йил 23 феврал). Бу баёнотлар учрашувни барбод қилиб, сўнг Россияни провокация қилди. Кейин Америка бирин-кетин, провокацион тарзда Россияни Украинага бостириб кириши борасида огоҳлантира бошлади. Ваҳоланки, Россия Украинага бостириб кириш нияти йўқлигини айтиб келар эди. Вашингтон берган барча баёнотлар провокацион руҳда бўлиб, гўё Россияни Украинани босиб олишга ундарди. Зеро, Америка Украинанинг НАТОга аъзо бўлмагани сабабли, у ерда урушга кирмаслиги ҳақида берган бир қанча баёнотлари билан Россияни Украинага бостириб киришга ундаб келди. Бир вақтнинг ўзида, Украинага самолётлар ёрдамида ҳар куни янги қуроллар, «Stinger» ракеталари ва танкка қарши қуролларни етказиб беришни жадаллаштириб юборди!\n4 – Кейин Америка Россия босқининг яқинлашиб қолгани ва бу нарса разведка маълумотларига асосланганлиги ҳақидаги баёнотларини оширди. Бу билан давлатлараро хавотир ҳиссини кучайтириб юборди… АҚШ президенти Байден, шунингдек, АҚШ давлат котиби, мудофаа вазири, матбуот воизлари, ҳатто Америка матбуоти томонидан берилган баёнотлар таъсирида ҳамма Россия босқинини соатма-соат кутадиган бўлиб қолди. Америка Украина билан бўлгинчилар ўртасидаги баҳсли Донбасс минтақасида фаолият қилаётган махсус Мониторинг миссиясидаги ўзининг ходимларини олиб чиқиб кетиш билан Украинадаги уруш хавфини янада оширди. Бу америкалик ходимлар Европада Хавфсизлик Ҳамкорлиги Ташкилоти таркибида фаолият қилар эди. Россия уларнинг олиб чиқиб кетилишидан қаттиқ хавотир ҳис қилди. Шунинг учун Россия ташқи ишлар вазирлиги матбуот котибаси Захарова («Айрим давлатлар» «хавфсизлик вазиятининг кескинлашиши», деган баҳона билан ўзининг Украинадаги Европада Хавфсизлик Ҳамкорлик Ташкилотининг махсус Мониторинг миссияси таркибида фаолият қилаётган ходимларини олиб чиқиб кетишга қарор қилибди», деди. Захарова бундай қарорлар Москвани жиддий ташвишга солаётганини қўшимча қилиб, «Миссия Вашингтон томонидан қўзғатилган милитаристик психозга қасддан тортилиб, эҳтимолий провокация учун восита сифатида ишлатилмоқда», дея огоҳлантирди. (Sada El Balad, 2022 йил 13 феврал). Яъни Россия АҚШнинг 2015 йилдан бери музлатиб келинаётган Донбассдаги жуда нозик можарони қўзғатмоқчи бўлаётганини англаб етган бўлиши мумкин.\n5 – Американинг Россияни провокация қилишни кучайтириши унинг бошқа бир баёноти билан бир вақтга тўғри келди. Қўшма Штатлар Россия томонидан тўхтатиб қўйилиши ёки Украина орқали ўтадиган қувурларга уруш сабабли зарар етиши кутилаётган Россия табиий газига муқобил равишда Европа қитъасига газ етказиб беришни деярли таъминлаб қўйганини билдирди. Бу эса, Россиянинг Европа бозоридан маҳрум бўлишини, шунингдек, Америка ва Қатар газидан ҳамда осиёликлар, хусусан, газ фьючерсларига эга бўлган японияликлар томонидан бир қанча альтернативалар майдонга келаётганини англатади. Бу баёнотлар қиш тугаб, баҳор яқинлашгани учун табиий газга бўлган эҳтиёж бироз камайган пайтда берилди. Кейин, Россиянинг Узоқ Шарқида жуда хавфли воқеалар содир бўлганига гувоҳ бўлдик. Россия мудофаа вазирлиги Курил ороллари яқинидаги Россия ҳудудий сувларига АҚШ ҳарбий-денгиз кучларига қарашли сув ости кемаси кирганини, у Россиянинг огоҳлантирувларига эътибор бермаганини, шунда Россия кемаси уни орқага қайтариш учун қўпол усуллардан фойдаланганини, шунингдек, сув ости кемасини Россия ҳудудий сувларидан чиқариб юбориш учун қилинган саъй-ҳаракатлар уч соат давом этганини билдирди. Маълумки, Курил ороллари иккинчи жаҳон уруши пайтида Россия томонидан босиб олинган Япония оролларидир. Япония бу оролларни ҳалигача талаб қилиб келади. Россия Япониянинг талабларига жавоб бермагани сабабли Токио 1945 йилдан бери ўт очишни тўхтатиш бўйича Россия билан ҳеч қандай келишувни имзоламаган. Бошқача қилиб айтганда, Япония 1945 йилдан бери Россия билан расман уруш ҳолатида. Бу эса, Россиянинг Америка Курил оролларини босиб олишга Японияни ундаши мумкинми, деган хавотирлари кучайганини англатади.\n6 – Шундай қилиб, Россияни Украина ботқоғига ботириш учун провокация ва кескинлаштирув ишлари босқичма-босқич олиб бориляпти. Америка провокациялари билан бир қаторда Британия провокациялари ҳам давом этмоқда. Бунга Германиянинг «шимолий оқим 2» лойиҳасини тўхтатиб қўйиши билан Европа ҳам қўшилди. Дарҳақиқат, Америка Россияни Украина урушида тинимсиз гижгижлаб турибди. Шунинг учун ҳам фақат санкциялар билан чекланиб, Россияга тўғридан-тўғри таҳдид қилмаяпти. Шу сабабдан АҚШ давлат котиби Блинкен ҳам Россиянинг ҳарбий тайёргарлигини «Украинадаги муваффақиятли ҳужумга тайёргарлик», деб атади! Бошқа томондан эса, Украинанинг НАТОга аъзо бўлиш ҳамда Ғарбдан ўзини қурол-яроғ билан таъминлаш тўғрисидаги талаблари ортиб бормоқда. Бу эса, Россия учун қатор хавф-хатарларни ошириб, янада тезлаштиряпти. Шу боис, Россия учун Украина билан боғлиқ хавфсизлик хавотирларини ҳал этишнинг ягона йўли босқин, уруш ва ботқоққа ботиш бўлиб қолгунига қадар бу ҳолат шундай давом этаверади. Зеро, Россия учун Украинани тузоқ қилган Америка айна шу нарсани хоҳлайди. Афтидан, Россия ўзининг аҳмоқона режаси тўрига тушиб қолганидан кейин, бундан осонликча чиқолмайдиган кўринади!\nТўртинчи: Европа позицияси:\n2022 йил 22 февралда Европа Иттифоқи олий вакили Жозеп Боррель Россия Донеск ва Луганск республикаларини тан олган кун Европа учун қора кун бўлганини айтди. Бир неча кун олдин Британия бош вазири Жонсон эса, бундай деди: «Биз Россия билан янги стратегик рақобатга кирдик. Бу давр ҳатто тўлиқ бир авлодни ҳам қамраб олиши мумкин. Буларнинг барчаси барча эҳтимоллар эшигини очади. Ядровий таҳдидлар ҳам бундан мустасно эмас».\nШунга қарамай, Европа вазиятни юмшатишга ва Россия билан келишишга ҳаракат қилди. Франция ва Германия раҳбарлари Россия билан доимий алоқада бўлди. Масалан, Франция президенти Макрон Москвага сафар қилди. Сўнг Путин билан бир неча бор телефон орқали боғланди. Улар ўртасидаги охирги мулоқот Россия Украинада ҳарбий амалиёт бошлаганидан кейин бўлиб ўтди. Елисей саройининг маълум қилишича, Макрон «Телефон мулоқоти чоғида Россиянинг Украинага қилган ҳужумини тўхтатиш бўйича халқаро ҳамжамият талабини бир неча бор такрорлаб, зудлик билан оташкесим амалга оширилиши зарурлигини таъкидлаган. Шунингдек, Макрон Путинни тинч аҳоли ва аҳоли пунктларига қилинаётган ҳужумларни тўхтатишга, фуқаролик инфратузилмасини сақлашга ва барча йўллар, трассалар, хусусан, Киев жанубидаги йўллар хавфсизлигини таъминлашга чақирган». (Франс Пресс, 2022 йил 28 феврал). Германия канцлери Олаф Шольц Москвага сафар қилиб, Путин билан вазиятни муҳокама қилди ва ўша ердан туриб бундай деди: «Биз немислар, ҳатто бутун европаликлар хавфсизлик ва барқарорликка Россияга қарши туриб эришиб бўлмаслигига ва фақат Россия билан биргаликда эришиш мумкинлигига шубҳа қилмаймиз… Биз Россия президенти билан Европадаги мавжуд кризисни ҳал этиш имкониятлари ҳали ҳам мавжуд экани ҳақида келишиб олдик». (RT Arabic, 2022 йил 15 феврал). Шунга қарамай, Европа АҚШ хоҳлаганидек Украина кризисига тортилди. Шу боис, Европа Украинани тўлиқ қўллаб-қувватлашини, ҳарбий техника ва замонавий қуроллар билан унга ёрдам кўрсатишини очиқ айтишга мажбур бўлди. Шу тариқа, Россияга турли соҳаларда санкциялар киритиб, Россияга қарши қўшин киритмасдан кенг қамровли уруш бошлади. Германия канцлери Олаф Шольц 2022 йил 26 февралда ўзининг Твиттердаги саҳифасида бундай деди: «Россиянинг Украинага қарши агрессияси бурилиш нуқтаси бўлиб, иккинчи жаҳон урушидан кейин юзага келган вазиятга таҳдид солмоқда… Бундай вазиятда биз Путиннинг бемаъни босқинига қарши туришда Украинага қўлдан келганча ёрдам беришимиз керак». Шундан сўнг Германия Украинага 1000та танкка қарши қурол ва 500та «Stinger» ракеталарини юборишга қарор қилди. Шольц парламентда сўзга чиқиб, бундай деди: «Украина босқинидан кейин биз янги даврга кирдик. Бугундан эътиборан, Германия ҳар йили ялпи ички маҳсулотининг 2 фоизидан кўпроғини мудофаа соҳасига ажратади. Бу йил ҳарбий техникага 100 миллиард евро сарфлайди. Maқсад – бизни ишончли ҳимоя қила оладиган қудратли, замонавий ва илғор армияга эга бўлиш». (Франс Пресс, 2022 йил 27 феврал). Россиянинг ҳарбий операцияси бошланганидан сўнг, Шольц Болтиқ денгизи орқали Россиядан Германияга ўтувчи «Шимолий оқим 2» газ қувуридаги ишлар тўхтатилганини билдирди. Европа Иттифоқининг ташқи ишлар ва хавфсизлик сиёсати бўйича олий вакили Жозеп Боррель 2022 йил 27 февралда бундай деди: «Европа Иттифоқи Украинага 450 миллион евролик қурол-яроғ ва 50 миллион евролик ҳимоя воситаларини ўз ичига олган ҳарбий ёрдам кўрсатишга қарор қилди. Бу «Европа Тинчлик фонди» ва «Ҳукуматлараро Фонд» томонидан молиялаштирилади». (Анадолу, 2022 йил 28 феврал). Европа кенгаши раиси Шарль Мишель Европа Иттифоқининг Брюсселда бўлиб ўтган фавқулодда йиғинида «Бу санкциялар бизга ҳам таъсир қилади. Аммо бу эркинлигимизни ҳимоя қилишга арзийди», деди. Европа Иттифоқининг ташқи ишлар бўйича вакили Жозеп Боррель бундай деди: «Биз қаршимизда Европанинг янги туғилган геосиёсий тузилмасига гувоҳ бўляпмиз. Бугун Европа дуч келаётган фалокат уни ҳар қачонгидан ҳам кўпроқ бирлашиш ва ҳамкорлик қилишга ундайди». Европа комиссияси раисаси Урсула фон дер Ляйен бундай деди: «Европа тақдири Украина уруши пайтида хавф остида қолди». (Ал-Жазира, 2022 йил 1 март).\nШундай қилиб, биз Европанинг Украина урушига тортилганини кўриб турибмиз. Зеро, бу уруш Европанинг Иккинчи Жаҳон урушидан кейин қўлга киритган тинчлик ҳолатини остин-устун қилиб, Россия таҳдиди остига солиб қўйди. Газ ва нефть каби энергия манбаларини йўқотгани сабабли кўрган катта иқтисодий йўқотишларини айтмасак ҳам бўлади. Маълумки, Европа Иттифоқи табиий газнинг қарийб 40 фоизини ва нефтнинг 27 фоизини Россиядан олади. Америка эса, ўзининг юқори нархидаги, сифати паст газига Европанинг қарам бўлишини истамоқда. Зеро, «Шимолий оқим 2» линияси Европа ташқи талабининг учдан бир қисмини Америка газидан 25 % арзонроқ нархда таъминлаган бўларди. Путин Германия канцлери билан ўтказган қўшма матбуот конференциясида бундай деди: «Немис истеъмолчиси – хоҳ саноат соҳасидаги истеъмолчи бўладими, хоҳ маиший истеъмолчи бўладими – Россия газини (ҳозирги нархдан) беш баравар арзон нархда олади. Немис фуқароси ўз ҳамёнини текшириб кўриб, газни 3-5 баробар қиммат нархда олишга тайёрми ёки йўқми, бир ўйланиб кўрсин… Шунинг учун «Шимолий оқим 1» лойиҳасини қўллаб-қувватлаган Германиянинг собиқ канцлери Шрёдерга раҳмат айтишлари керак. Зеро, Германия «Шимолий оқим 1» орқали 55 миллиард куб метрга яқин газ оляпти ва бу газ узоқ муддатли шартномалар асосида етказиб берилмоқда». (RT Arabic, 2022 йил 15 феврал). Путиннинг таъкидлашича, Германия Россия бозорининг 60 фоизини ташкил қилади. Путин бу гапларни Европани Россия билан ҳамкорлик қилишга ва Америка томонида турмасликка ундаш учун ҳамда Россия Европа томонидан ўзини хавфсиз ҳис қилар экан, унга ҳужум қилмасликка ишонтириш учун айтди.\nБешинчи: Хитой позицияси:\nXитой бу масалада Россияга анча яқинлашди. У Ғарб давлатлари Россиянинг хавфсизлик талабларини жиддий қабул қилишлари кераклигини айтиб, Россияни қўллаб-қувватлади. Путин Украина масаласи бўйича халқаро қўллаб-қувватловга эришиш учун (қишки олимпиада ўйинлари пайтида) Пекинга сафар қилиб, 2022 йил 2 февралда Хитой раҳбари билан учрашди. Хитой икки давлат раҳбарлари ўртасида имзоланган қўшма баёнотда Украинанинг НАТОга аъзо бўлишига қарши эканини билдирди. Россия ва Хитой Америка гегемонлигига қарши бир хил позицияда эканликларини маълум қилишди ҳамда кўп қутблиликка чақириб, халқаро муносабатларда янги давр бошланганини таъкидлашди. Шунингдек, Россия гази ва нефтига сармоя киритиш ҳамда ўзаро товар айирбошлаш ҳажмини йилига 200 миллиардга етказиш бўйича йирик шартномалар имзоланди. Шунга қарамай, афтидан, Хитой Тайванни аннекция қилиш учун худди шундай қадам ташлаш масаласида Россиянинг Украинадаги ишлари қай даражага етиб боришини кутаётганга ўхшайди. Ҳозир Хитойда «Тайванни қайтариб олишнинг қулай пайти», деган овозлар янграй бошлади. Бу твиттернинг Хитой сигментида тарқади. Хитой Тайванни куч билан босиб олгудек бўлса шундай муомалага дуч келмаслик учун Россияга қарши санкцияларга қарши чиқди. Лекин Россия агрессиясини қораловчи резолюция лойиҳасига вето қўйишдан ўзини тийди. У Ғарб давлатларининг ўзига қарши ҳужумидан сақланиш учун овоз бермасликни танлади. Шундай қилиб, Хитой Россияни қораловчи резолюция лойиҳасига вето қўйиш ҳуқуқидан фойдаланмаслик билан Россияни қўллаб-қувватламайдиган бўлиб кўринди. Маълумки, Хитой Россиянинг Украинага қилган агрессиясини танқид қилмай, бу борада Американи айблади. Бироқ, барқарорлик ва ҳудудий яхлитлик тамойилларини қадрлашини билдирди. Бу ҳақда Хитой ташқи ишлар вазири Ван И украиналик ҳамкасби билан суҳбатда бундай деди: «Ҳозирги кризисга келсак, Xитой томони Украина ва Россияни музокаралар орқали кризисни ҳал қилиш йўлини топишга чақиради ҳамда вазиятни сиёсий жиҳатдан тартибга солишга қаратилган барча халқаро саъй-ҳаракатларни қўллаб-қувватлайди». (ТАСС, 2022 йил 1 март). Хитой ташқи ишлар вазири ўз мамлакатининг санкцияларга қарши эканини билдириб, бундай деган эди: «Хитой муаммоларни ҳал қилиш воситаси сифатида санкциялардан фойдаланишни нафақат қўллаб-қувватламайди, балки, халқаро ҳуқуқ номаларига тўғри келмайдиган бир томонлама санкцияларга кескин қарши чиқади». (ТАСС, 2022 йил 27 феврал).\n1 – Америка Россияни Украинага тўлиқ ёки қисман бостириб киришга жалб қилиш орқали «муваффақиятга эришди». Бу Россияни маҳаллий тарангликларга ҳамда сиёсий, иқтисодий ва эҳтимол ҳарбий тебранишларга дучор қилади… Бу ҳолат – Россия фақатгина Шарқий Украинани босиб оладими ёки Украинанинг тўлиқ ёки бир қисмини босиб оладими, бундай қатъий назар – узоқ йиллар давом этади. Бундан ташқари, Путиннинг ҳокимиятда қолишига таъсир қилиши ҳам эҳтимолдан йироқ эмас.\n2 – Россиянинг халқаро мавқеи – бира тўла қулаб кетмаса, агар – бу тебранишлардан таъсирланиши аниқ! Чунки АҚШ ва Европа босимлари остида Россияга қарши унинг суверен давлатларга ҳужум қилаётгани тўғрисида халқаро кампания бошланиб, анча кенгайиб кетди. Лекин Америка ва Европа ҳам ўзларининг Осиё ва Африкадаги жуда кўп суверен давлатларга қилган ҳужумларини унутишди ёки ўзларини унутганга солишди. Зотан, ушбу барча давлатларнинг, яъни Россия, Америка ва Европанинг зуваласи бир бўлиб, уларнинг наздида инсон ҳаётининг ҳеч қандай қадри йўқ!\n3 – Энди, саволнинг бошида келганидек, 1939 йилда нацистлар Германиясининг Чехословакияга ҳужум қилиб, уни бўлакларга бўлиб, босиб олиши ортидан Иккинчи Жаҳон уруши бошлангани каби, бу ҳужумлар ҳам учинчи жаҳон урушига олиб келиши масаласига келсак, бу ерда ҳолат бироз бошқача… Гап шундаки, учинчи жаҳон уруши ядровий урушдан холи бўлмайди. Чунки бу давлатларнинг ҳаммаси ядровий қуролга эга. Улар ядровий қурол бошқаларни вайрон қилгани учун эмас, балки ўзларига ҳам қўлланиши мумкин бўлгани учун фойдаланишдан олдин минг марта ўйланишади. Зеро, бу давлатлар учун бошқаларнинг ҳеч қандай қадри йўқ бўлиб, ягона ташвишлари ўзгаларга зарар етса ҳам ўз манфаатларининг амалга ошишидир! Ал-Жазира телеканали 2022 йил 2 март куни Россия ташқи ишлар вазири Сергей Лавров берган интерьвюни нашр қилди: (Лавров учинчи жаҳон уруши хавфи ҳақидаги саволга жавобан «Хавфсизлик кенгашининг доимий аъзолари бўлган бешта давлат раҳбарлари жаҳон урушига йўл қўймаслик тўғрисидаги декларацияни имзолаганлар. Чунки жаҳон уруши ядровий уруш бўлади ва унда ғолиб бўлмайди», деб айтди. Бу билан Лавров АҚШ президенти Жо Байденнинг Россияга қарши санкциялар Учинчи Жаҳон урушининг ўрнини босувчи ягона чора, деб айтган гапларига ишора қилди». Мана шу гапларни айтган Лавровнинг давлати – модомики зарар ўзига эмас, бошқаларга етар экан – атом станциясини бомбалашдан ҳам тап тортмади. Ал-Жазира ўша куни яна қуйидаги хабарни нашр қилди: (Энг диққатга сазовор ҳодиса Запорожьедаги атом электр станцияси ҳодисаси бўлди… Украина томони атом станциясининг Россия томонидан бомбардимон қилиниши натижасида ёнғин келиб чиққанини, кейинчалик бу ёнғин назорат остига олинганини билдирди. Украина версиясига кўра, бу ҳодиса атом станция ишчилари ўртасида қурбонларни келтириб чиқарган. Бироқ, Россия мудофаа вазирлиги Украина кучларини айблади». (Ал-Жазира, 2022 йил 4 март).\n4 – Булар бугунги кунда дунёдаги энг йирик давлатлардир. Улар худди ўрмон йиртқичларига ўхшайди. Кучлилари заифларини ейди, заифлар ёрдамга чақирса ёрдам берувчи бўлмайди… Тарих такрорланмоқда. Зеро, ҳозирги йирик давлатлар ўртасидаги кураш кечаги форслар ва румликлар ўртасидаги курашни такрорламоқда. Бу ишнинг аввали нима билан тузатилган бўлса, охири ҳам айни ўша нарса билан, яъни Аллоҳ нозил қилган аҳкомлар билан ҳукм юритиш ва Аллоҳнинг йўлида жиҳод қилиш билан тузатилади. Ана шунда кучсиз ҳимоя қилиниб, мазлумга адолат қилинади. Шу билан Росулуллоҳ ﷺ\n«… Кейин Пайғамбарлик минҳожи асосидаги Халифалик бўлади», дея қилган башоратлари рўёбга чиқиб, Халифалик давлати барпо бўлади. Халифаликда Абу Бакр розияллоҳу анҳу айтганларидек, кучлилар то ундан заифларнинг ҳаққи олинмагунча кучсиз бўлади. «Канзул уммол ва сунанил ақвол вал афъол» китобида Абдуллоҳ ибн Аким бундай ривоят қилади: Абу Бакр байъат олгач, Росулуллоҳ ﷺнинг минбарларига чиқди. У Набий ﷺнинг жойидан бир поғона пастга тушиб, Аллоҳга ҳамду сано айтди, кейин бундай деди: «… Сизларнинг энг кучлигингиз менинг наздимда заифдир, токи ундан заифнинг ҳаққини олиб бермагунимча. Сизларнинг энг заифингиз менинг наздимда кучлидир, токи унга ҳаққини олиб бермагунимча».\nДорул Исломда эзгулик ва хайр-баракот мана шундай тарқалади.\n1 шаъбон 1443ҳ\n4 март 2022м\nУкраинага нисбатан халқаро воқелик қандай Украина кризиси оқибатлари Минск келишуви ва Украинадаги ҳодисаларнинг тезлашиши Украинадаги кескинлик ва Россиянинг провокацияга учраши ортида нима турибди?


ИнтерФУТБОЛ :: Отабек ВАЛИЖОНОВ: «ЎЗИМНИ ЁЛҒИЗ ҲИС ҚИЛМАЯПМАН»\nОтабек ВАЛИЖОНОВ: «ЎЗИМНИ ЁЛҒИЗ ҲИС ҚИЛМАЯПМАН»\nОдатда, ўзбекистонлик футболчиларда хориж клубларига йўл олиш истаги пайдо бўлса, улар асосан Арабистон ва Шарқий Осиё мамлакатлари - Хитой, Жанубий Корея клублари таклифларини қабул қилишади. Кўп ҳолларда эса Россия футболи сари интилишади. Албатта, буни манфаатли моддий шароитлар ҳамда ўз кучини чет элларда синаб кўриш хоҳиши билан изоҳлаш мумкин. Қолаверса, айни пайтга келиб қарийб барча мамлакатларда футбол жадал ривожланмоқда ва ривожланишни мақсад қилган клублар ўз сафига тажрибали легионерларни қўшиб олиши табиий ҳол. Футболи тараққий этаётган ўлкалардан бири ҳисобланган Бангладеш республикасида бир вақтлари Азамат Абдураимов тўпурарлик қобилиятини намойиш этиб, маҳаллий чемпионат рекордини ўрнатгани кўпчиликнинг ёдида. Бир неча мавсумдан буён Бангладешда тўп сураётган ҳамюртимиз Отабек Валижонов ҳам хорижда малака ошириб, имкон бўлса, терма жамоадан таклиф олиш умидида.\n- Отабек, Бангладешдаги ишларингиз қандай кетмоқда?\n- Шукрки, ҳозирча барчаси кўнгилдагидек кечяпти. Бу ерда ўзимни жуда яхши ҳис қиляпман. Клуб футболчилар учун ҳамма шарт-шароитларни яратиб берган. Бу борада уларда иш тўғри йўлга қўйилган. Маошлар, мукофот пуллари вақтида берилмоқда. Нолишга ҳожат йўқ. Ўз ўйиним билан мухлислар меҳрини қозонишга астойдил ҳаракат қиляпман.\n- Ўзбекистон ва Бангладеш чемпионатларини қисқача таққослаб берсангиз...\n- Асосий фарқ, менимча, футболчиларнинг техникаси ва маҳоратида. Ўзбек футболи техник ва тактик футболга асосланган. Футболчилар ҳам шу йўналишда тарбияланади. Бангладешда эса кўпроқ стандарт вазиятлар устида ишланади. Шунингдек, жисмоний тайёргарлик ҳам муҳим аҳамиятга эга. Мен тўп сураётган BJMC ва бошқа клублар ўз таркибларини Европа ва америкалик кучли легионерлар ҳисобига бойитишган. Улар бемалол маҳаллий футболчиларни ўз ортларидан эргаштира оладилар.\n- Клублар инфратузилмаси ва умуман, Бангладешдаги футболга муносабат ҳақида нима дея оласиз?\n- Ҳозирги даврга келиб футбол бутун дунё бўйлаб оммалашгани барчага маълум. Ҳатто, кичик-кичик оролларда ҳам у энг севимли спорт турига айланган. Шу маънода айтсак, Бангладешга ҳам миллионлар ўйини бугун ёки кеча кириб келгани йўқ. Бу ерда 90-йилларда Азамат Абдураимовдек машҳур ҳужумчи тўп сурганидан хабардорсиз, албатта. Унинг рекордини ҳали ҳам ҳеч ким янгиламаган. Клубларнинг инфратузилмаси қониқарли. Ўрни келганда айтиб ўтиш жоиз, ўзбекистонлик Алишер Азизов ҳам шу чемпионатда тўп сурмоқда. Фақат жамоаларимиз бошқа-бошқа. Вақт бўлиши билан Алишер ва бошқа ватандошларим билан учрашиб тураман. Қисқаси, ўзимни ёлғиз ҳис қилмаяпман.\n- У ёқларда ҳакамлик даражаси қандай? Эътирозлар кузатиладими?\n- Ҳакамлик - бизда қандай бўлса, бу ерда ҳам худди шундай. Тўғри, баъзи бир ўйинларда ҳакамликка эътирозлар бўлади. Аммо бу - футболнинг бир қисми. Иш бор жойда албатта, камчилик ҳам учрайди. Умуман олганда, реферилар ўйинларни яхши бошқаришади. Уларнинг устида турадиган назоратчи ва раҳбарлар бор. Агар шубҳали ҳаракатлар кузатилса, шу заҳоти жазога тортилади. Хуллас, тартиб-интизом яхши йўлга қўйилган.\n- Жамоангизда сиздан бошқа легионерлар ҳам борми?\n- Ҳа, албатта. Таркибда Нигерия, Камерун, Бразилия, Испания фуқаролигига эга футболчилар тўп суришади. Ўйинларда уларнинг устун жиҳатлари яққол кўзга ташланади. Маҳаллий ёшлар эса легионерларни кузатиб, тажриба оширишмоқда.\n- Келинг, энди ўзбек футболи мавзусига эътибор қаратсак: хўш, Ўзбекистон Суперлигасининг дастлабки турлари ҳақида фикрларингиз қандай?\n- Тўғриси, миллий чемпионатимизнинг бу қадар муросасиз бошланишини кутмаган эдим. Ҳеч қайси жамоа мағлуб бўлишни истамаяпти. Қайсидир маънода, мамлакатимизда футбол янада ўсаётганини кўришимиз мумкин ва бу ҳол албатта, ҳаммани хурсанд қилади. Шу шиддат чемпионат якунигача сақланиб қолса, ўйлайманки, мухлислар яна стадионларга қайтадилар.\n- Собиқ жамоангиз - «Навбаҳор»даги ўзгаришларга муносабатингиз?\n- «Навбаҳор»нинг дастлабки икки турдаги ўйинини ижтимоий тармоқларда томоша қилдим. Клубда тажрибали мураббий Андрей Канчельскис фаолият кўрсатмоқда. «Локомотив»га қарши кечган учрашувда «лочинлар» жуда яхши ҳаракатланишди, аммо бироз омад етишмади. Боз устига, клубда Наманган аҳлининг ёқимтойлари тўпланишган. Азим Аҳмедов, Жаҳонгир Меҳмоновлар ажойиб ўйин кўрсатишяпти. Менимча, улар биттагина беллашувда ғалабага эришишса, ўзларига ишонч ортиб, натижалар яхшиланиб бораверади.\n- Яқинда терма жамоа устози Эктор Купер барча легионерлар назоратимизда, деб айтди. Айтинг-чи, қачондир сизга ҳам эътибор қаратилишига ишонасизми?\n- Албатта! Ватан шарафини ҳимоя қилиш - менимча, ҳар бир футболчининг орзуси ва бу спортчини руҳлантирувчи асосий омил! Миллий жамоага таклиф этишса, жонимни бериб ўйнашга тайёрман.\n13:45 Эрматовнинг рекордини янгилайдиган борми? (0)\n12:41 Маротта: «Конте «Интер»ни бунчалик тез ўзгартиришини кутмаган эдим» (0)\n11:37 Машаққатли йўл самараси ёхуд Жезуш 65 ёшида орзусига етди (0)\n11:24 «Реал» 22 ёшли футболчи учун 55 млн евро тўлашга тайёр (0)\n10:56 «МЮ» англиялик футболчи учун 119 миллион фунт таклиф қилди (0)\n10:22 Уокер: «Нима бўлган тақдирда ҳам охиригача курашамиз» (0)\n09:22 Чеферин: «Флорентино Переснинг таклифи – ўз манфаати учун тузилган режа» (0)\n08:56 Ла Лига. «Барселона» - «Мальорка»:7та гол, Мессидан хэт-трик (0)\n08:43 «А» Серия: «Ювентус» сафарда «Лацио»га ютқазди (0)\n08:41 Элман ТАГАЕВ: «Кетиш энг тўғри қарор эди» (0)


ДАВЛАТ РАМЗЛАРИ » Навоий вилоят касаба уюшмалари\nАСОСИЙ ДАВЛАТ РАМЗЛАРИ\n"Ўзбекистон Республикаси Давлат герби тўғрисида"ги Қонун 1992 йил 2 июлда Ўзбекистон Республикаси Олий Кенгашининг Х сессиясида қабул қилинган. Ўзбекистон Республикасининг Давлат герби гуллаган водий узра чарақлаб турган қуёш тасвиридан ҳамда сўл томонида буғдой бошоқлари, ўнг томонида очилган пахта чаноқлари суврати туширилган чамбардан иборат. Гербнинг юқори қисмида республика жипслигининг рамзи сифатида саккиз қиррали юлдуз тасвирланган: саккиз қирра ичида жойлашган ярим ой ва юлдуз мусулмонларнинг қутлуғ рамзидир. Гербнинг марказида ҳиммат, олижаноблик ва фидойилик тимсоли бўлган афсонавий Ҳумо қуши қанотларини ёзиб турибди. Ушбу рамз ва тимсоллар халқимизнинг тинчлик, яхшилик, бахт-саодат, фаровонлик йўлидаги орзу-умидларини ифодалайди. Гербнинг пастки қисмида республика Давлат байроғини ифода этувчи чамбар лентасининг бандига "Ўзбекистон” деб ёзиб қўйилган.


Владимир Потанин 30 млрд доллар бойликка эга бўлган тарихдаги биринчи россияликка айланди - Daryo\n18:58, 16.02.2021 41125\nРоссиянинг «Норникель» кон-металлургия компанияси эгаларидан бири Владимир Потаниннинг бойлиги 30 миллиард долларга етди. Бу ҳақда реал вақт режимида янгиланиб турувчи Forbes рейтинги маълумотларига таяниб, Meduza хабар берди.\nШу тарзда Потанин тарихда бундай катта бойликка эга бўлган илк россияликка айланди.\nСўнгги вақтларда металлургия соҳасидаги нархларнинг кўтарилиши туфайли тадбиркорнинг активлари қиймати сезиларли даражада ошди. Йил бошидан бери «Норникель»нинг ҳар бир акцияси нархи 23,7 дан 26,3 минг рублгача ошган.\nForbes журналида ёзилишича, яқинда суд томонидан чиқарилган «ёқилғи тўкилиши оқибатида атроф-муҳитга етказган зарари учун компанияни 146 миллиард рубль миқдорида жаримага тортиш» ҳақидаги қарор ҳам «Норникель» акцияларининг ўсишига таъсир қилолмади.\nАйни пайтда Потанин Forbes’нинг глобал рейтингида 50-ўринни эгаллаб турибди. Amazon асосчиси Жефф Безос 190,8 миллиард доллар бойлиги билан рейтингда етакчилик қилмоқда.\n2021 йил 7 январь куни SpaceX ва Tesla компаниялари асосчиси Илон Маск Безосни ортда қолдириб, дунёдаги энг бой бизнесменга айланганди. Ўша куни унинг бойлиги 9 миллиард долларга ўсиб, 186,5 миллиард долларни ташкил этган. Bloomberg Billionaires Index (BBI) маълумотларига кўра, 10 январь куни Маскнинг бойлиги 200 миллиард доллардан ошган. Бироқ 12 январь куни Илон Маск дунёнинг энг бой одами мақомидан маҳрум бўлиб, ўз ўрнини яна Безосга бўшатиб берган.\nАввалроқ Хитойнинг шиша идишларга қадоқланган ичимлик суви ишлаб чиқарувчи Nongfu Spring компанияси асосчиси Чжун Шаншан Bloomberg версиясига кўра Осиёнинг энг бой одамига айлангани ҳақида хабар берилганди. 2020 йилда хитойлик тадбиркор 70 миллиард доллардан кўпроқ маблағ ишлаб топган.\nХитойда миллиардер Лин Си заҳарланишдан вафот этди. Полиция унинг ҳамкасбини қўлга олди\n22:21, 27.04.2022 58478\n07:50, 03.05.2022 74988\n23:50 Бугун 1\n23:47 Бугун 54\n23:35 Бугун 334\n07:30 Бугун 61950


“Янги Ўзбекистонда эркин ва фаровон яшайлик!” қўшиқлар танлови\n17\tФевраль 2021\nЎзбекистон Республикаси Давлат мустақиллигининг ўттиз йиллигига бағишланган “Янги Ўзбекистонда эркин ва фаровон яшайлик!” шиори остида қўшиқлар танловини ўтказиш тартиби тўғрисида\n1. Ушбу Низом Ўзбекистон Республикаси Давлат мустақиллигининг ўттиз йиллигига бағишланган “Янги Ўзбекистонда эркин ва фаровон яшайлик!” қўшиқлар танловини (кейинги ўринларда – Танлов) ўтказиш тартибини белгилайди.\n2. Танлов қуйидагиларни назарда тутган ҳолда ўтказилади:\nЎзбекистон мустақиллигини тараннум этувчи бадиий етук ва бетакрор қўшиқлар яратиш;\nистеъдодли композитор ва бастакорлар, шоирларни аниқлаш\nва уларнинг ижодини қўллаб-қувватлаш учун қўшимча имкониятлар яратиш;\nодамларнинг юрагига етиб борадиган, ёшларни эзгуликка, ватанпарварликка ҳамда уни улуғлашга чорлайдиган, уларни маънавий баркамол инсонлар қилиб тарбиялашга хизмат қиладиган янги асарлар яратилишини рағбатлантириш;\nмаданият ва санъатга ёшларнинг эътибори ҳамда қизиқишини кучайтириш, қўшиқчилик санаътининг бой, ўзига хос бадиий ва эстетик имкониятларини тараннум этиш, халқлар ўртасидаги дўстлик ришталарини янада мустаҳкамлаш.\n3. Ўзбекистон Республикаси Маданият вазирлиги, Ўзбекистон Миллий телерадиокомпанияси, Электрон оммавий ахборот воситалари миллий ассоциацияси, Ахборот технологиялари ва коммуникацияларини ривожлантириш вазирлиги, Ўзбекистон композиторлари ва бастакорлари уюшмаси, Ўзбекистон Ёзувчилар уюшмаси, “Телерадиокомпания ZO`R” масъулияти чекланган жамияти Танловнинг ташкилотчилари ҳисобланади.\n4. Танлов уч босқичда қуйидаги саналарда ўтказилади:\nбиринчи босқич – 10 апрелгача;\nиккинчи босқич – 15 апрелдан 15 майга қадар;\nучинчи босқич – 15 майдан 15 июнга қадар.\n5. Танловни ўтказиш Ўзбекистон Республикаси Маданият вазирлиги томонидан мувофиқлаштирилади.\n2-боб. Танловни ўтказиш тартиби ва шартлари\n6. Танловда Ўзбекистон ва хорижий мамлакатларнинг композитор, бастакор ҳамда шоирлари иштирок этади.\n7. Иштирокчилар икки тоифага бўлинади:\nмаҳаллий иштирокчилар – Ўзбекистон Республикаси ҳудудида ижод қилаётган композитор, бастакор ҳамда шоирлар;\nхалқаро иштирокчилар – хорижий мамлакатларнинг композитор, бастакор ҳамда шоирлар.\n8. Танловга юбориладиган асарлар жанри ва услуби чекланмаган.\n9. Иштирокчилар томонидан Танлов давомида асар ўзгартирилишига йўл қўйилмайди.\n10. Ахборот технологиялари ва коммуникацияларини ривожлантириш вазирлиги томонидан Танловни ўтказиш учун махсус веб-сайт\nва Телеграмм-бот ташкил этилади ҳамда унинг самарали ишлаши таъминланади.\nМаданият вазирлиги ҳузуридаги Ёш ижодкорларни қўллаб-қувватлаш ва ахборот мультимедиа маркази” давлат муассасаси Танловнинг расмий\nвеб-сайти ҳамда махсус Телеграм-ботини маълумотлар билан тўлдирилишини ва янгилаб борилишини амалга оширади.\n11. Иштирокчилар мазкур Низомнинг иловасига мувофиқ ариза тақдим этади ҳамда ариза тартиб рақамидан келиб чиққан ҳолда танловда шахсий рақам (код)ига эга бўлади.\n12. Танловда иштирокчиларнинг овқатланиш, транспорт ва яшаши билан боғлиқ сарф-харажатлар иштирокчи томонидан қопланади.\n13. Танловнинг биринчи босқичида танловда иштирок этиш истагини билдирган иштирокчилар танлов учун махсус ташкил этиладиган\nмахсус веб-сайт ёки телеграмм-бот орқали жорий йилнинг 10 апрелга қадар ариза берадилар ва ўз асарларини тақдим этадилар.\nМахсус веб-сайт ёки Телеграмм-бот орқали юборилган асарлар Ҳакамлар ҳайъати томонидан жорий йилнинг 13 апрель кунига қадар кўриб чиқилади ҳамда саралаб олинади.\nСаралаб олинган асарлар Танловнинг иккинчи босқичида иштирок этишга тавсия этилади.\n14. Танловнинг иккинчи босқичга тавсия этилган асарлар Ҳакамлар ҳайъати томонидан жорий йилнинг 15 апрелидан 15 майига қадар ҳудудларга борган ҳолда ўрганилади, танлов иштирокчилари билан танишиб, мазмунан теран, бадиий етук асарлар танлаб олинади ҳамда учинчи босқичда иштирок этишга тавсия этилади.\nИккинчи босқич – беш минтақага бўлинган ҳолда ташкил этилади\nбиринчи – Тошкент шаҳри, Тошкент вилояти ва Сирдарё вилояти;\nиккинчи – Фарғона, Андижон ва Наманган вилоятлари;\nучинчи – Самарқанд, Жиззаҳ ва Навоий вилоятлари;\nтўртинчи – Сурхондарё, Қашқадарё ва Бухоро вилоятлари;\nбешинчи – Қорақалпоғистон Республикаси ва Хоразм вилояти.\n15. Танловнинг учинчи босқичи жорий йилнинг 15 майидан\n15 июнига қадар ташкил этилади ва ўтказилади.\n16. Танловнинг учинчи босқичи Тошкент шаҳридаги “Туркистон” санъат саройида бўлиб ўтади ҳамда танлов ғолиблари аниқланади.\n“Халқлар дўстлиги” санъат саройи олдидаги майдонда Давлат байроғи остида танлов ғолибларини тақдирлаш, ёпилиш маросими ҳамда ўзбек эстрадасининг ёрқин юлдузлари иштирокида гала концерт очиқ осмон остида ўтказилади.\n17. Тақдим этилган мусиқий асарлар (ғоя) янги ижод қилинган (муаллифлик) бўлиши, оммавий ахборот воситалари ҳамда концерт дастурларида ижро этилмаган бўлиши шарт.\n18. Танловда ғолиб бўлган асарлар Ўзбекистон Республикаси Маданият вазирлигининг мулки ҳисобланади ҳамда мазкур асарларга муалллифлик ҳуқуқига эга бўлади.\n3-боб. Ҳакамлар ҳайъати ваколатлари ҳамда баҳолаш\n19. Ҳакамлар ҳайъати таркиби Ижодий-ишчи гуруҳи томонидан шакллантирилади ҳамда тасдиқланади.\n20. Ҳакамлар ҳайъати таркибига таниқли санъаткорлар, хонандалар, бастакорлар, шоир ва мусиқий сайқал берувчилар, маданият ва санъат вакиллари киритилиши мумкин.\n21. Иштирокчилар 10 баллик тизимда қуйидаги тартибда баҳоланади:\nҲакамлар ҳайъати – 70 фоиз;\nтингловчи ва томошабинлар – 30 фоиз.\n22. Иштирокчилар томонидан қўшимча балл танлов тингловчи\nва томошабинлари томонидан иштирокчи код (рақами)ни танловнинг махсус рақамига смс орқали юбориш орқали тўпланиши мумкин.\n23. Ҳар бир йўлланган смс 0,001 баллни ташкил этади ҳамда юборилган смслар сони электрон ҳисоблаш орқали теле-лойиҳанинг эфирга узатилиши вақтида кўрсатиб турилади.\n24. Танлов иштирокчиларини баҳолаш жараёнида Ҳакамлар ҳайъати томонидан берилган баллар муҳокама этилмайди ҳамда қўйилган балл учун изоҳ берилмайди.\n25. Иштирокчиларни баҳолашда Ҳакамлар ҳайъатига иштирокчи\nва асар муаллифи тўғрисидаги маълумотлар тақдим этилмайди.\n26. Ҳакамлар ҳайъати иштирокчиларни шахсий рақам (код)ига қараб баҳолайди.\n27. Ҳакамлар ҳайъати иштирокчиларга чиқишлари юзасидан ўз таклиф ва тавсияларини беришлари мумкин.\n28. Танлов иштирокчилари томонидан тақдим этилган асарларнинг танлов шартларига тўла жавоб бериши, мазмунан бой эканлиги, миллий\nва замонавий ижро услубларини ўзида мужассам этганлиги, куй ва матн уйғунлиги, жанр, услублари Ҳакамлар ҳайъати томонидан баҳоланади.\n29. Ҳакамлар ҳайъати томонидан иштирокчиларга қўйилган баллар уч нусхада баёнлаштирилади ҳамда Ташкилий қўмита томонидан сақланади.\n30. Иштирокчи томонидан танловнинг ўтказилиши даврида мазкур Низом талабларини бузиш ҳолатлари аниқланса (хабардор этилса) қатнашчи Ташкилий қўмитани огоҳлантирган ҳолда Ҳакамлар ҳайъатининг қарори билан танловдан четлаштирилади.\n4-боб. Ғолибларни тақдирлаш тартиби ва танловни молиялаштириш манбалари\n31. Танлов ғолибларини аниқлаш Ҳакамлар ҳайъати қарорига асосан амалга оширилади.\n32. Ғолиблар қуйидаги тартибда тақдирланади:\n“Гран-при” – базавий ҳисоблаш миқдори (кейинги ўринларда – БҲМ)нинг 500 баробари;\nбитта биринчи ўрин – БҲМнинг 400 баробари миқдорида пул мукофоти, диплом, статуэтка;\nиккита иккинчи ўрин – ҳар бирига БҲМнинг 300 баробари миқдорида пул мукофоти, диплом, статуэтка;\nучта учинчи ўрин – ҳар бирига БҲМнинг 200 баробари миқдорида пул мукофоти, диплом, статуэтка.\nҲакамлар ҳайъати томонидан “Энг ёш хонанда”, “Томошабинлар эътирофи”, “Санъат фидойиси”, “Энг яхши шеър муаллифи”, “Энг яхши бастакор (композитор)” каби қўшимча номинациялар жорий этилиши ҳамда муносиблар тақдирланиши мумкин.\n33. Ғолибларга бериладиган пул мукофотлари иштирокчиларнинг Ташкилий қўмита томонидан банк пластик карталарига ўтказиб берилади ёки банк чекида тақдим этилади.\n34. Ғолибларга топширилган пул мукофотлари иштирокчилар (композитор ёки бастакор ва шоир) ўртасидан тенг тақсимланади.\n35. Қуйидагилар Танловни молиялаштириш манбалари ҳисобланади:\n36. Иштирокчилар маҳаллий суғурта компаниялари томонидан берилган ихтиёрий тиббий суғурта полисига эга бўлишлари мумкин.\n37. Мазкур Низомга Ташкилий қўмита томонидан ўзгартириш киритилиши мумкин.\nБугунги хостлар .... 327\nБарча хостлар ..... 1780956


Мақолалар мазкур саъна бўйича сараланган: Среда, 28 Май 2014\nСреда, 28 Май 2014 17:25\nБиз маҳоратимизга ишонамиз\n“Баркамол авлод”нинг ҳал қилувчи босқичида фарғоналик ёшлар спортнинг 13 тури бўйича ғолиблик учун кураш олиб боради. Шуни алоҳида фахр билан айтиш мумкинки, саралаш беллашувларида юз фоизлик натижага эришган фақат бизнинг вилоят боксчилари тўлиқ таркиб билан, яъни 7 вазн тоифасида иштирок этиш ҳуқуқини қўлга киритишган. Назаримизда, шунинг ўзиёқ терма жамоамизнинг салоҳияти ҳақида муайян тасаввур уйғотади.\nШогирдларим чемпионликка даъвогар\nБадиий гимнастика беллашувларида икки нафар шогирдимиз вилоятимиз шарафини ҳимоя қилади. Улар бир неча босқичда ўтказилган саралаш баҳсларида танлаб олинган иқтидор соҳибаларидир.\nСреда, 28 Май 2014 17:24\nСреда, 28 Май 2014 17:23\nНатижаларни дунёнинг исталган жойидан билиб олингНаманган шаҳри мезбонлик қиладиган “Баркамол авлод — 2014” спорт мусобақаларига оид энг сўнгги янгиликлар, жамоалар эришган натижалар, иштирокчиларнинг ёрқин лаҳзалари муҳрланган фотосуратлар ҳамда видеороликларни www.barkamolavlod-2014.uz сайти орқали ҳам кузатиб боришингиз мумкин.\nСреда, 28 Май 2014 17:18\n«Кичик Олимпиада» иқтидорларни кашф қилади\n2000 йилдан бошлаб мамлакатимизда анъанавий тарзда ўтказиб келинаётган уч босқичли спорт ўйинлари ёшларимиз орасида соғлом турмуш тарзини шакллантириш, уларнинг ҳар томонлама баркамол бўлиб вояга етишини таъминлашда муҳим аҳамият касб этмоқда.\nСреда, 28 Май 2014 17:17\nСпорт байрами шукуҳи\nНаманганда “Баркамол авлод — 2014” спорт ўйинларининг шукуҳи ҳукм сурмоқда. Бугун нафақат вилоят аҳли, балки барча юртдошларимиз ёшларнинг ана шу бетакрор байрамини ўзгача иштиёқ ва интиқлик билан кутмоқда, десак, муболаға бўлмас.\nАйтиш жоизки, финал босқичини юқори савияда ўтказиш, иштирокчиларга унутилмас онларни туҳфа этиш мақсадида Наманганда алоҳида дастур асосида пухта тайёргарлик кўрилди. Келинг, беллашувлар учун танланган иншоотлар ҳамда режалаштирилган маданий-маърифий тадбирлар хусусида қисқача сўз юритсак.\nСреда, 28 Май 2014 17:15\nЖамиятда ҳуқуқий маданият даражаси юксалмоқда\n“Ижтимоий фикр” жамоатчилик фикрини ўрганиш маркази томонидан “Суд-ҳуқуқ тизими ислоҳоти жамоатчилик фикри кўзгусида” мавзуида сўров ўтказилди. Бундан кўзланган мақсад аҳолининг мамлакатда амалга оширилаётган суд-ҳуқуқ ислоҳотларидан хабардорлик даражасини аниқлаш, ҳуқуқий ҳимояланганлиги ва маданиятини ўрганиш, инсон ҳуқуқлари муҳофазаси институтларига муносабатини таҳлил қилишдан иборат бўлди.\nСреда, 28 Май 2014 17:14\nОш тузини йодлаш йод танқислиги касалликларининг олдини олишда энг самарали профилактик чорадир.\nШу боис маҳаллий ишбилармонларимиз мазкур йўналишда ҳам истиқболли лойиҳаларни амалга оширишмоқда.\nХусусан, яқинда Учқудуқ туманидаги “Рўзи Хўжам” хусусий корхонасида йодланган ош тузи ишлаб чиқариш йўлга қўйилди.\n«Ҳар бир фарзандга — меҳр, эътибор»\nШу кунларда юртимизда “Ҳар бир фарзандга — меҳр, эътибор” ҳафталиги ўтказилмоқда. Мазкур ҳафталик доирасида пойтахтимиздаги “Тошкентленд“ истироҳат боғида Тошкент, Сирдарё вилоятлари ва пойтахтимиздаги Меҳрибонлик уйлари, SOS — болалар маҳаллалари тарбияланувчилари, умумтаълим мактаблари фаол ўқувчилари, эл-юртимиз тинчлиги ва осойишталиги йўлида ҳалок бўлган хизматчиларнинг фарзандлари учун байрам тадбири ташкил этилди.\nСреда, 28 Май 2014 17:13\nШаҳрисабз туманидаги “Лочин” соғломлаштириш оромгоҳида “Камалак” болалар ташкилотининг “Ватан, дўстлик ва халқпарварлик учун!” шиори остидаги анъанавий XIII анжумани ўз ишини бошлади. Унда республикамизнинг барча вилоятларидан келган 600 нафар ўғил-қиз иштирок этмоқда.


Ҳамёнбоп Android-смартфонлардан қайсилари энг зўр? (AnTuTu рейтинги, 2020 йил декабрь) - Terabayt.Uz\nҲамёнбоп Android-смартфонлардан қайсилари энг зўр? (AnTuTu рейтинги, 2020 йил декабрь)\nAnTuTu жамоасининг энг қудратли флагманлар бўйича ўтган йилнинг сўнгги ойи рейтингини чиқарган эдик. Энди эса ушбу даврнинг ўрта нархли ўнта смартфони билан танишамиз.\nНоябрь ойидаги рейтинг лидери – Redmi 10X флагмани бу гал ҳам тахтдан тушгани йўқ. MediaTek Dimensity 820 платформаси асосида ишловчи қурилма бу гал 400 742 балл билан биринчи ўринда турибди.\nХудди энг зўр флагманлар рўйхатидаги каби, ҳамёнбоп смартфонларнинг кучли ўнталигида ҳам етакчи Xiaomi вакили бўлса, иккинчи ва учинчи ўринларни Huawei телефонлари эгаллаган. Nova 7 Pro ҳамда Nova 7 моделлари (иккаласи ҳам Kirin 985 чипли) тегишлича 399 883 ва 398 308 балл олган.\nКучли ўнликнинг кейинги поғоналаридан тегишлича Redmi 10X Pro 5G, Honor 30, Honor X10, Huawei Nova 7 SE, Redmi Note 9 Pro 5G, OPPO Reno 5 5G ҳамда Realme Q2 Pro 5G моделлари ўрин олган.\nТаъкидлаш керакки, ушбу рейтинг 2020 йилнинг 1 дан то 31 декабригача бўлган муддатда AnTuTu бенчмаркида 1000 мартадан ошиқ текширилган смартфонларнинг натижалари асосида тузилган. Бунда ҳар бир моделнинг энг юқори натижаси эмас, балки барча текширувларда олган балларининг ўртача кўрсаткичи олинган.\nЎрта нархли энг тезкор смартфонлар ўнталигида ғолиблик шоҳсупасидан ташқари яна иккита ўрин Redmi вакилларига насиб этган. Рўйхатнинг нақ ярмини Huawei ҳамда яқиндагина ундан ажралиб чиққан Honor бренди смартфонлари эгаллаб олган. Охирги иккита поғонада Oppo корпорциясига ва унинг Realme суббрендига қарашли телефонлар турибди.\nЎҚИНГ: Snapdragon 888 процессорли энг арзон флагман – Redmi K40 Pro илк суратда!\n#AnTuTu #Huawei #Oppo #Redmi #Xiaomi #Android смартфон #бенчмарк #тест #Honor #AnTuTu рейтинги #Realme


Набиуллина Россиянинг қўрқинчли туши қанақа бўлишини айтди\n17:08 / 14.10.2015\nБаррели 50 доллар миқдоридаги нефть нархларининг 15 йил мобайнида сақланиб туриши Россия учун энг қўрқинчли нарса эмас. Иқтисодий ўзгаришларнинг секинлиги мамлакатнинг чинакам қўрқинчли тушига айланиши мумкин.\nБу ҳақда марказий банк раҳбари Эльвира Набиуллина Bloomberg агентлиги билан бўлган суҳбатда айтиб ўтди. “Мени кўпроқ иқтисодий ислоҳотлар суръатлари безовта қилмоқда, ахир улар мамлакатга инвестициялар чақириши керак.\nРоссия инвесторлар учун қизиқарли мамлакатга айланиши жуда муҳим, мен бундай ўзгаришлар суръатларидан хавотирдаман”, - деди у.\nБанк раҳбарининг фикрича, ҳозирликда нефть нархлари пастлиги шароитида иқтисодиётни ўстиришнинг комплекс режасини тузиш керак.


АҚШ Сурияга қарши санкциялар рўйхати кенгайтирилганлигини эълон қилди\n28 Iyul 20:30 / Published in Жаҳон\nАҚШ Адлия вазирлиги Сурияга қарши санкциялар рўйхатини кенгайтирди. Маълум қилинишича, Суриядаги жазони ижро этиш тизимининг саккизта муассасаси ва мамлакат разведка хизматининг бешта амалдорига чекловлар киритилган.\nАҚШ Суриянинг жазони ижро этиш муассасалари ва араб разведкасининг бешта амалдорига қарши санкцияларни қўлламоқда. Бу ҳақда чоршанба куни АҚШ молия вазирлиги томонидан эълон қилинган баёнотда айтилган.\nУмуман олганда, саккиз кишига янги чекловлар қўйилди, уларнинг деярли барчаси, АҚШ маъмуриятининг сўзларига кўра, агентликнинг веб-сайтидаги хабарномада айтилишича, Сурия разведка хизматлари билан боғлиқ. Рўйхатдаги шахслардан бири Тожикистон фуқароси, қолганлари сурияликлар.\nTagged under: АҚШ, санкция рўйхати, САНКЦИЯЛАР, СУРИЯ


26 октябр 2021, Тошкент вақти: 11:06\n"Олтин айиқча" туркиялик режиссёр Семиҳ Қоплонўғлига наситб қилди.\nТуркиялик кинорежиссёр Семиҳ Қоплонўғли суратга олган “Бол” филми Халқаро Берлин кинофестивалининг олий мукофоти - “Олтин айиқ”ни қўлга киритгани ҳақда аввал хабар қилинган эди. Ушбу филм асал етиштирувчи дадасини излаб ўрмонда адашиб қолган 6 яшар болакай ҳақида. Қоплонўғлининг бу филми Юсуф учлиги деган трилогиянинг якуни бўлди. Бундан олдинги “Сут” ва “Тухум” филмларида бошланган мавзу “Бол” филмида якун топди.\nОзодлик “Берлинале” фестивалининг бу йилги ғолиби, туркиялик кинорежиссёр Семиҳ Қоплонўғли билан суҳбатлашди.\nОзодлик: Муҳтарам Семиҳбей, филмингиз Берлин фестивалида бу даражада муваффақият қозонишини сиз кутганмидингиз?\nСемиҳ Қоплонўғли: Ҳақиқатан филм жуда машҳур бўлди. Аслида биз бу филмни эндигина тугатиб фестивалга тақдим этган эдик. Филм ижодкорлари ва актёрлари билан бирга шу филмни биринчи марта фестивал кино салонида томоша қилдик, десак ҳам бўлади. Филм тугаб, кинозалдан чиқарканмиз томошабинлар, журналистлар ва фестивал жюри ҳайъати аъзоларидан жуда кўп мақтовлар эшитдик.\n"Филм бизга жуда ёқди, жуда таъсирчан, ҳиссиётли филм", дейишди улар. Шундан кейин, биз филмимиз бирон соврин олармикан деган ўйда фестивал якунини кута бошладик. Филм томошасидан тўрт кун ўтиб, мукофот бериш маросимига бораётганимизда ҳам, тўғриси, филмимиз фестивал бош совринини олади деб ўйламаганмиз. Ва ниҳоят "Олтин айиқ" бизга берилди, бошимиз осмонга етди.\nОзодлик: Бол ўзбекчада ҳам бол, сут ўзбекчада ҳам сут. Сизнинг бу филмларингизни ўзбек томошабини қандай томоша қилиши мумкин?\nСемиҳ Қоплонўғли: Бизнинг Маданият вазирлигимиз, яъни Туркия Маданият вазирлиги вақти-вақти билан Ўзбекистонда, Қозоғистонда, Қирғизистонда, Туркманистонда ва Озарбайжонда бу ўлкаларнинг вазирликлари билан ҳамкорликда турк филмлари ҳафталикларини ўтказиб туради. Балки шундай ҳафталикларда филмимиз томоша қилинар ёки бўлмаса филмимиз, кинопрокат билан шуғулланадиган ширкат бу борада келишса¸ Ўзбекистонда у катта экранларга чиқарилиши ҳам мумкин.\nОзодлик: Рус кино мунаққидлари фикрича, сиз суратга олган "Бол" филми машҳур рус режиссёри Андрей Тарковский ёки бўлмаса италиялик Микаланжело Антаниони филмларига ўхшаб кетади. Бу ўхшашлик шунчаки тасодифми?\nСемиҳ Қоплонўғли: Тўғри, мен ҳам маънавиятга кўп урғу бераман. Одамнинг руҳий, метофизик дунёсига кўп урғу бераман. Бу филмимда ҳам одамнинг руҳий, илоҳий дунёси биринчи планга чиққан. Мен ҳам инсон руҳи, илоҳий томонларини акс эттирган ҳолда томошабин эътиборини тортишга ҳаракат қиламан, томошабинни ўйлантиришга мажбур қиладиган асар яратишга ҳаракат қиламан. Ўзим ҳам Тарковский, Микеланжело филмларини томоша қилганман ва ўхшашлик борлиги тўғри.\nОзодлик: Ҳозир сиз билан Туркияда ҳарбийлар ва иқтидордаги диний илдизларга эга ҳукумат ўртасида зиддиятлар кучайган бир пайтда суҳбатлашаяпмиз. Туркияда ҳарбий зобитларнинг фитнада айбланиб ҳибсга олиниши билан боғлиқ бу воқеаларга бирон фикр билдира оласизми?\n- Очиғини айтсам, бунақа мавзуларда гапиришни хоҳламайман. Чунки булар ўткинчи муаммолар. Санъат эса абадийдир¸ дейди Семиҳ Қоплонўғли.\n“Кумуш айиқ” мукофотини “Арвоҳ ёзувчи” филмининг ижодкорларидан бири Алаин Сарде олди.\n"Энг яхши эркак роли ижрочиси" соврини россиялик актёрлар Григорий Добринин ва Сергей Пускералисга насиб этди.\nБерлин кинофестивалининг мутлоқ ғолиби деб топилган Туркиянинг “Бол” филмига туркиялик Семиҳ Қоплонўғли режиссёрлик қилган. Берлин кинофестивалининг узоқ йиллик тарихида икки марта олтин айиқ туркларга насиб этди. 2004 йилда Фотиҳ Оқин суратга олган “Деворга қарши” номли турк филми ҳам Берлин кинофестивалида биринчи мукофотга сазовор бўлган эди.